Yaw Kee bottom 3 ah a thut than ah cun Kyat 200 zarhfatin ka pek cang lai a ti cang – Thechinlungnews\nYaw Kee bottom 3 ah a thut than ah cun Kyat 200 zarhfatin ka pek cang lai a ti cang\nMMID Season 4 ah winner a si khawhnak ding caah Zarhfatin in kawl mirum tak tak mi nih Kyat ting 100 cu Yaw Kee Mee peknak ding caah a hlut peng. Myanmar Idol season 4 cu a ropui bak ko, mirum pawl nih an rum ning an vun langter thluamah cang ko hi. Yaw Kee nih winner a si khawhnak ding caah tiah mirum tuk mi. Inn saknak lei ah thilrit a zuar mi, mirum tuk mi pa nih Yaw Kee caah zarfatin kyat ting 100 bak Yaw Kee Mee peknak ding caah a hmang tawn\nAmah hi Muse myo ah um mi a si, Htay Sai hi mirum bak a si i, mah bantuk in thil atuah mi cu uar um bak ko. Mah bantuk in Chin mi a kan dirkam mi hi cu Chin mi caah thlachuak bak a si ti fiangtein a lang. Yaw Kee hi mah hlasak thiamnak long in top 6 tiang a phan. Mipi vote zoh ah cun a dirkam tuk mi an um lo. A rian ttuantu minung 50 hna cu an rian in a dinter chung hna i, tangka cu Yaw Kee Mee peknak ding caah a hmang tawn\nTop 6 ah bottom 3 ah a thut tthan hoi ah cun kawl ram Kyat Ting 200 bak ka hmang cang lai tiah a ti. Amah hi Sim company ngeihtu pawl MPT, Ooredoo le MyTel pawl he petlainak tha tak tak a ngeih cang mi a rak si. Source; everytimestory\nBe the first to comment on "Yaw Kee bottom 3 ah a thut than ah cun Kyat 200 zarhfatin ka pek cang lai a ti cang"


MAW KANU TIBAK HAU CANG. TRUMP CAAH THINPHANG TUK ACHUAK – The Chinlung Post\nUS President Donald Trump caah thawngpang chia taktak a chuak cang. Atu bak in arian chuah colh ding tiah an chim cang. Donald Trump nih aforhfial ruangah amah dirkamhtu hna nih Congress innpi an luh hnawh i, buainak a chuak. Hihi Donald Trump ruangah asi tiah Democratic senator Chuck Schumer nih achim pin ah Trump anawlngeihnak atangmi te zong ttuanti lo in atu in phuahcolh ding tiah nawlnak atuah cang.\nDonald Trump hi America Constitution 25th Amendment hmangin arian atlai kho lo. Vice president Mike Pence he an hruaimi cozah hi thlak khawh colh asi ko tiah Senate majority leader asi dingmi Chuck Schumer nih a chim chih. Cun ati tthan rih mi cu hi kongkau hi nithumni ah tuah khawh dih asi i, an duh lo asi ahcun congress ah impeachment tuah ding asi lai tiah a peh chih rih.\nJanuary ni 20 ah Joe Biden cu biakamnak he President sinak tuah asi cang lai. Hi lio caan ah President Donald Trump cu phunghram kalh in thil atuah ruangah tthumhthlak ding asi i, hi thil asi khawh lo zongah a voihnihnak ding congress ah impeachment tuah dingin US House of representatives leader Nancy Pelosi nih nawlnak atuah hoi. Trump caah cun lungrethei si ko lai tinak si.\nHi konghe pehtlaiin Donald Trump asoisel lengmang tu Illinois state house of representatives chungtel Republican party i, Adam Kinzinger nih ati vemi cu President nih hin arian attuan kho ti lo tiah fiang ngaiin alanghter. Hi konghe pehtlaiin Vice president Mike Pence nih tuchun nitiang zeihmanh achim rih lo. Nai buainak atuahtu hna kha mizeidah an si timi dottletnak tuah dingah FBI nih mipi nawlnak an tuah hna ti asi.\nBuainak konghe pehtlaiin Congress innpi le Washington DC i cozah innpi kilvennak ah luttlai asimi Capitol Police lutlai Steven A.Sound nih atimi cu January ni 16 ah rian dinhnak ka chiah lai tiah Media hna sin ah a chim. Nai buainak kha US tuanbia ah a um bal lomi thil asi i, amah hrimhrim zong biatak tein sual an phawl ve.


Laimi le Vakok Tuanbia\n„Dinnak cu Tiva bangin luang seh“\nSaram leikong a Hngalmi nih, Vakok hi a ithlengmi Va (evolve) a tuahmi asi. Vakok dirhmun phak nakah, Chan tampi arak rau. Hawi hlan Vakok asi tiah an ruahmi Lungsaruh (fossil) ahlun bikmi pakhat cu Africa chaklei Moroco ramah an hmuh i Kum million 15 lioah, arak tlongmi Vakokruh asi. Africa Savannah hi Vakok chuahkehnak Ram asi i Vawlei lakah a tlongmi Vakok tam bik an umnak le thawhkeknak Hmun le Hma hlun bik asi. Africa leiin Vakok cu an pem chin lemang i South East Asia an phak tikah Thingkung tamnak Ram lak Va phunah an ichuah, tiah an ti.\nNihin tiangah Vakok tam bikin an hmuh hnanak cu; India, Kawlram, Thailand, Laos, Vietnam, Malaysia, Surmatra, Java, Bali le Borneo an si. Saram leikong a Theihngalhna nih an zoh tikah Vawlei cungah Vakok (hornbill) phun hi 54 an um, tiah an ti. Nihin tiangah Lairam chung Tipi le Ṭio kapah Vakok hmuh ding an um pahlen rih. Laimi nih ruah dingmi thil pakhat cu Vakok phun 54 aum tikah Vapual, Vavuk, Vahai timi pawl zong hi Vakok phun phaiah an chiah chih. (A taktak ticun Laimi nih Hmelchunhnak (Ṭazaih) dingah hmanmi Hmanthlak (Vakok) tiah timi khi Vapual deuh asi.\nVawlei cung pumpi huapin zoh tikah Minung thah ruang, Theitlai ei ding tlawm chin lemangmi le thingram Tupi hrawh tuk ruang zongah Vakok hi an zor chin lemang cang. Laimi nih Miphun i Hmelchunhnak hmanh zongah hmanmi Va alo deng cang. Zeitin dah Miphun asi ve kun lai? Miphun sining alo vesual lai maw? tihi ruah an hau ve cang.\n(i) Mifim hmuhning\nVakok umnak Ram kip nih Vakok hi Va sunglawi le Nunzia dawh ngeimi asi tiin an rak ruah cio. Ram kipin Mifim mihna nih an Hmuhning le pipu Laimi nih an rak Hmuhning hi an ilongai ngai. Vakok a Nunzia cu;\nUmnak an iṭhial tikah azuang kho lomi le ader thawmmi an ihngak. Dawtnak an ngei. Laimi nih Khuallam tlawn tikah Nu le Ngakchia zohkhenh ding timi Phung ngeih asi ve.\nZumh tlakin Nuva an um zungzal. (An ithihṭian tikah a Nungmi an ithat ve).\nNuva tein Bu tuah an ibawm. Thingmuru ngei lomi kha an Nupa an rei ṭi. Siloah Thing kuaciami chungah Kua an ser ṭi.\nVakoknu nih Titlumh zat tikah Kua chungah alut. Pasal nih umnak Kua vialte aphih dih. Hmur le Hmur tlum fang lawngin an onh. Cucu Nupi, Fale him bomin umnak caah asi.\nVakoknu a tlumh chung vialte a Pasal cungah a ihngat. Pa dang cohlan Phung asi lo. (A Kua kamah Pa dang Nehnang aum sual sicun Pasal cung Pa duh tiin a Pasal nih acuk i athah tawn).\nA Nupi atlumh chung vialte a Nupi cawmken le zohkhenh cu Vakokpa i Rian asi. Vakokpa zong Nupi dang kawl phung asi lo. Nupi fate cungah zumh awk tlakin an um. (A Pasal nih Nu dang aduh sual sicun thi lakin Rawl anuar tawn).\nVakoknu nih a Fale an tlah hlan tiang Thingkua chungah aum pihna. Zeitlukin a Rawlṭam le Tihal zongah ain chih. Fale cungah thih tiangin Dawtnak angei.\nVakok nunnung phungah cun mi Nupi le Pasal chuh Phung asi lo.\nVakok nupa hi Ramri an ngei ve. Cu an Ramri runven cu Vakokpa an Rian asi. Miramri va chuh zong an Phung a silem lo. An ichuh sual sicun thi dengin icuk den asi tawn.\n(ii) Vakok le Laimi pipu Nunzia\nAcung leiah kan ṭial mihna hi Vakok nunzia ningah Nawlbia pahra bantuk an si. Atawi nakin chim sicun Vakok nunzia cu „Dawtnak, zumhtlak nun, rianṭuan Zuamnak, Lungrualnak, Zaangfahnak le nun Thiannak“ an si.\nMah bantuk an Nunzia hmuh tikah pipu Laimi zong nih Vakok cu athiang hlimmi le a bawimi Va phunin an rak chiahhna. Kan Pupa pawlhna zong an rak fimngai ngai ti alang. Vakok nunzia a idawh tuk caah Nunzia ningah cawnpiaktu le zohchunh tlakah an rak hman. Vakok nupa an idawtnak, rianṭuan an ibomhnak, Fale cawm ṭinak, zumh tlakin an Nunnak, Vakok nih pakhat le pakhat an ibomhnak le Ramri an kilvennak Lungput te pawlhna hi pipu Laimi nih an rak upatngai ngaimi Lungput an si. An Sining he a ilo ve maw ti zoh rihhna usih.\nVakok le Laimi nunzia hi a ilawhnak tampi an ngei. Tahchunh nakah, pipu Laimi chanah; „Laimi cu zumh awktlak Miphun, Dinfelnak a ṭanhmi, fir le tlei duh lonak, lihchim duh lonak, innchung khar Dawtnak ngeimi, mah ca lawng ruat lonak, Innpa le Chakthlang cungah zawnruatmi, ngakṭah le buangro le Hmeinu hmeipa, miharsa a bawmmi, sifak santlai lo akarh loin eidin Tirawl a coihmi, U le Nau dawmi le dirpimi, Khuapi ca Ṭhatnak ruatmi, Khuaram himnak caah Fei le Nam he dir ngammi, rianṭuan zuamin Nupi fale cawm nakah Tupihmawng hmanh a ṭhiammi le Hmuite hmanh tiangin Lam nganpi aser khomi an si. Laimi pipu pawlhna hi Nuva karah Dawtnak an rak ngei. Nuva kar Ṭang ṭhen atlawm. Ṭang dang pom cu sual ngan tak takah an chiah. Nu tlaihhrem arak um lo. Lung thiang tein an rak ilengkai. Dinnak an nunpi caah Chawva ruangah mithah le lainawn, hlenthawi, din lonak arak um lo (Ral dohnak tucun Milu an rak lak ko). Vawleihang cu akha ti an rak ruah caah Pipu Khuaramri, Lori le Innri cuh an ṭih. Chiatserhnak le thaltan an rak duh lo. Mah bantuk dinfelnak aum tikah tazacuai zong aum lo (Cucaah tazacuai timi Biafang zong an rak ngei lo). Pek ṭhenh an siang, Sazam te zong tlang an rak zam tawn, Khualtlung, Mileng, Mipem vakvai an dawthna.“\nZeicaah dah mah tlukin Pipu nih Dinfelnak an rak ṭanh ticun khuazing Pathian an rak ṭih le Thluachuah hmuh lai lo an rak phan caah asi. Cucaah pipu Laimi nunzia hi; „Dawtnak, Dinfelnak le Thlachiat ruah nakin a khatmi asi caah sifah, Zu le Sa ei ko buin Khua chungah daih nakin arak khatmi asi.“ Kan ṭial cawk lai lo, atawi nakin Vakok nunzia le pipu Laimi nunzia hi tahchunh tikah Lawhnak tampi an ngei. Cucaah pipu Laimi i Dinfelnak zoh chunin Chan thar Laimi zong nih Vakok hi hmelchunh nakah hman venak asi. Kan Hmannak zong a chanin akal ve cang asi lo maw?\nAtawi nakin Vakok sining le nunzia dawh hi Biaknak biafang pakhat lawngin kan ṭial asi sicun „Krihfa nunzia“ tiah kan ti khawh ve. Cuve bantukin pipu Laimi zong Krihfa cu an rak si lo. Zu le Sa he an rak iciah ko nain pipi Laimi nunzia ningah Krihfa sinak Lungput a simi „Dawtnak, Hnakkartenhnak, Zawnruahnak, Thlachiatruahnak, Lungsaunak, Dinfelnak, Sualngeihthiamnak, Zangfahnak, Ṭhatnak, Siannak le Toidornak“ lungput an rak ngeih caah pipi Laimi nun phungah „Krihfa nunzia“ tampi arak um ve cang. Cucu Vakok le pipu Laimi nunzia dawh asi.\nCucacun Siangbawi Dr. East nih Lairam tampi acul i pipu Nunzia dawh, Khuazing an ṭihnak kong ahmuh tikah hitin Ca aṭial; „Laimihna nih Pathian kong an thei lo, Dawtnak timi Biafang an ngei lo… ti mihna hi kan rak zumh dengmang… sinain hi Ruahnak hi ka pom kho ti lo, a fiangmi cu Ram tang Laimihna nih Van cung Pathian hi Sertu asi ti an rak zumh cang ko. Hi Zumhnak hi Laimi vialte sinah aum ko cang,“ tiah arak ti phah. Laipipu nih tuchun bantukin khuazing Pathian an zum lo nain an Nunzia le tuahser nakah „Krihfa ṭhami Lungput“ an ngei ko cang tihi hmuh khawh asi.\n(iii) Ruah ṭhan ahau cang\nLaimi pipu Chan le atu Chan tahchunh tikah dannak Phun tampi aum ko lai. Pipu chanah cun atu Chan bantukin Tangka tongh, Ram dang kal le zei dang Ṭhanchonak ti arak um lo. Sinain pipu Laimi cu Dinfelnak le Zumhtlakmi sinak an rak ngei. Mirang le Kawlte he an um tik zongah zumhtlak an rak si. Miphun dang zong nih an rak upathna. Atu cu Fimnak, Rumnak, Dawhnak, Hlasakthiamnak le zei dang leiah Lam kipin kan ṭhang. Vawleikulh (continent) panga chungah Laimi hi kan phan ve cang, Lung lomh awk asi.\nKhatleiah Laimi ṭum chuknak thil pakhat cu pipu Nunzia a simi, „Dawtnak, Dinfelnak, Thlachiatruah le zumh tlakmi sinak Vakok nunzia“ kha Ram chungah azor chin lemang. Kum 100 tlin Krihfa Jubilee zong kan tuah. Zareltuak 80% cu Krihfa khanah kan ichia. Sinain Vakok nunzia a simi Pipu nunzia hmuh awk ahar chin lemang.\nVakok cu Lungrualnak (unity) an ngei. Laimi nih Lungrualnak hi kan ngei kho maw? Hakha, Falam le Tiddim ti bantukin le zeitlukin dah kan iṭhen? Krihfabu karah Remnak aum kho lo. ZBC hmanh zeitlukin dah abuai? Vakok nunzia aum kho ti maw?\nVakok cu ader thawmmi an ibawm. Laimi zong pipu Chan lioah a ibawm chanmi kan si. Atu chanah cun midang cu chim hlah, U le nau kar hmanh Bomhchanhnak atlawm tuk. Ram dang kal nakah Unau chuakkhat hmanh Tangka karh lawngin kan icawi. „Zaangfahnak le Thlachiatruahnak“ aum ti lo. Ngakṭah le Buangro, Hmeinu hmeipa le sifak santlailo hmanh Tangka karh lak an si. Tangka karh ceoin Inn le Lo ṭha le Mawṭaw ṭha cawk kan zal. Khoi dah Vakok nunzia asi hnga?\nVakok nuva cu thih tiang Dawtnak le zumh tlakin an um. Lairam chungah Nuva dawtnak afek lo chin lemang. Nuva ṭang Ṭhennak atam chin. Khoi dah Vakok te Nupa nunzia asi?\nVakok cu nu le va Bu tuah an ibawm. Laimi pipu chanah nu le va nih Inn an rian ṭi. Tu chanah nu le va Huatralnak le Innlo cuhnak achuak tawn. Khoi dah Vakok nupa Lungput asi hnga?\nVakok te nupa cu tefa himbawm tein ngeihnak ding caah Innlo ṭha tein an ser. Pipu hna zong Innlo rianh dingah zaanghlei an cawi. Laimi tampi cu tefa ngeihnak caah Innlo rianh kan der tuk cang. Miphun dang nih an kan chawhkanh tuk. Vakok nunzia aum kho ti maw?\nVakoknu cu atlumh tikah a Pasal cungah a ihngat. Dawt hlawh tein le zumh tlakin a Pasal khoika akal zongah arak um. Lainu hna san kan tlaih lo tikah Pasal le tangah toidor kan thiam maw? Pasal le um lo karah zumh tlakin aum lomi kan tam tuk cang. Vakoknu nunzia kan herh ko.\nVakoknu atlumh chung vialte cawmken le kilven cu Vakok pa Ṭuanvo asi. Lai pasalhna nih Nupi fate cawm nakah Ṭuanvo la kho lomi kan tam tuk. Nau pawi lioah Nupi le zawnruat loin Ngaknu dang len le zudin sa ei menin avak vaimi kan tam tuk. Vakokpa nunzia kan ngei maw?\nVakoknu cu a Pasal cungah zumh tlakin aum zungzal. Lai nupi tampi Pasal le um lo kar le khualtlawn karah zumhtlak kan si ti maw? Vakok nu Lungput aum kho ti maw?\nVakok pa zong a Nupi cungah Dawtnak le Zumhtlakmi sinak angei. Laipa tampi kan bawi, kan rum, kan lianngan cang kain Nupi fale hnuchit takmi atam tuk. Ram dang kalmi pa, Tangka tawng le milar deuh nih Ngaknu cu chim lo, mi Nupi hmanh hrial lo atam chin. Khoi dah Vakok pa nunzia asi hnga?\nVakok cu Nupi chuh le Pasal chuh an hmang lo. Pipu chanah cun mi Ngaknu chuh hmanh thlachiat an ruat. Atu chanah cun mi Nupi le Pasal chuh hi thil poiah kan ruat ti lo. Lairam chungah Pasal chuh le Nupi chuh atam chin lemang. Vakok nunzia aum kho ti lo maw?\nVakoknu cu a fale an choihtlah tiang temhnak phun zakip he a Kua chungah abawk. Lainu tampi nih tefa kong zong ruat loin a vaivuanmi kan tam chinchin. Vakoknu nunzia aum maw?\nVakokpa cu mah Tiram runven hi an Rian nganpi pakhat asi. Laipa tampi cu Lairam le Lai miphun runven zong kan Rian asi ti hmanh kan hngal kho ti lo. Mah ca Ṭhatnak asi sicun, Lairam zuar ding kan tam tuk cang. Mah miphun hawi kilven cu chim lo, Ram dangah Lainu/Laipa a zuarmi kam um pahlen cang. Vakokpa nunzia aum ti maw?\nVakok cu Ramri an ngei. Ramri cuh zong an Phung asi lo. Lai pipu hna zong, „Pipu cheumi Ramri an upat.“ Atu chanah Ramri, Lori det le Innri cuh atam tuk. Ningzak ngai kan si. Vakok sinin fimcawn kan herh.\nAtawi nakin, Vakok upat an sinak bik cu, „Zumhtlakmi sinak“ kha asi. Laimi pipu zong Zumhtlakmi an rak si. Nihin Laimi cu Rian le Tangka zawnah zumhtlak kan si ti maw? Yangon le Hakha kar Tangka kuat ngam asi ti lo ti asi. A cheu nih Pathian le Ram minin Bomhnak kan hal. Kan Hmannak mah cain adong. Phakanh, Maiso, Malay, US le a dang Ram dangah zumhtlak kan sihna maw? Yangon i Ram dangmi Zung (Embassy) pawl acun Laimi ticun „Salam“ an kan pek cang ti asi. Zeitluk ningzak dah asi? Ramdang nih Salam an kan pek ṭhan sicun kan Vawlei abi tuk sualte lai.\nPipu chanah Laimi cu Vakok bantukin zumh tlakin Dinfelnak an rak ṭanh ko. Sinain nihin fim le Krihfa chanah pipu Nunzia dawh hmuh ahar chin lemang. Kan ṭhangcho kan ti nain Dinfelnak le Zumhtlakmi si nakah kan ṭumchuk. Cucaah chanthar Laimi nih Vakok hi kan hmelchunh nakah hman ngam asi ti lai maw? Vakok nunzia le kan nunzia hi kan tahchun ngam ti lai maw? Siloah zumhtlak sinak a ngeimi Vakok hi izoh chunin kan nunzia hi a tharin kan remh lai dah? Mah tining tein a irawk (corrupt) mi nunzia he kan kal sicun Laimi phun hi zeitin dah kan si lai? Lai Miphun Ni hna hi alo sualte lai maw? Baibal ah, „Miphun alianhngan tertu cu Dinnak asi“ (Phungthlukbia 14:34) tiah ati bantukin Laimi lianhngannak ding le Miphunpi sinak ding caah aherh bikmi cu Vakok nunzia a simi Dinfelnak le zumhtlak sinak hi asi. Cu „Dinnak“ cu Laimi vialte nih a tharin kan itlaih sicun Lai miphun cu Vakok bantukin athiang hlimmi le asung lawimi Miphun kan si zungzal ko lai ti Ruahchannak he!!!!


A poi tuk cang ko ee!! Ttih an nung ning a lang thluamah cang. Min Aung Hlain nih phunghrampi rem i tim hla u, nan rem kho hlei lai lo a ti cang – Thechinlungnews\nA poi tuk cang ko ee!! Ttih an nung ning a lang thluamah cang. Min Aung Hlain nih phunghrampi rem i tim hla u, nan rem kho hlei lai lo a ti cang\nA bia chim ning cu ttih nung bak a si cang ko hi, mah bantuk in mipi sin ah ralrin peknak bia bak a vun chim cang ko hi. Senior General Min Aung Hlaing nih rammi hna cu ralrin peknak bia a chimh hna, “Democracy lam zulhnak caah 2008 phunghrampi he pehtlaiin harnak a sertu paoh paoh cu cozah in lehnak tuah a si lai,” a ti. Myanmar cozah ralkap bawi nih Japan cazual (newspaper) pakhat, Yomiuri Shimbun sinah a chimmi cu, ralkap nih fektein ram a um khawhnak caah rian an ttuan, democracy phunglam zul dingin tuahsernak ngeih cuahmah a si.\n“Phunghrampi hi thlen khawh a si lo, ram nih tthanchohnak a ngeih khawhnak caah liamcia caanah khan voi tam taktak thlen a rak si cang, tuchunni ahcun kan kalning a feh khawhnak caah rian kan ttuan,” tiah Japan cazual pakhat sinah nithumni-ah khan a chim. “2008 phunghrampi he pehtlaiin harnak a sermi paoh cu a herhning in lehnak kan tuah colh lai,” tiah ralrinnak bia a chim.\nPhunghrampi nih a cohlan bantukin parliament-ah ralkap nih seat 25% an ngei, phunghrampi remhnak caah hin a tlawm bikah MP dihlak in 75% nih an cohlan a herh, ralkap nih ram chung himnak caah a herhmi vialte Defence and Home Affairs zong an tlaih dih. Myanmar ramah ruling party, National League for Democracy (NLD) nih thimnak an ngeih lio i biakamnak an rak ngeihmi bantuk in January thlaah khan phunghrampi thlennak caah an draft mi vialte cu an rak submit dih cang.\nNLD nih phunghrampi remh-awk-ah an chuahpimi dihlak kha 114 a si i, remh-awk an timi lakah pakhat cu, parliament ah ralkap nih seat 25% an ngeihmi tlawmter deuh a si. NLD nih remhawk an tining ahcun, thimnak ngeih nawlh tikah ralkap seat ngeihmi cu 15% ah tthumh, 2025 thimnak ngeih tikah ralkap nih an seat ngeihmi cu 10%-ah tthumh tthan dingin le 2030 thimnak a phanh tikah cun, ralkap seat ngeihmi cu 5% lawnglawngah chiah a si.\nPhunghrampi remhawk-ah an chuahpimi hi a tlamtlin khawh a si ahcun, ralkap nawlngeihnak cu Myanmar ramah a dong thluahmah cang lai. Sihmanhselaw, Snr General Min Aung Hlaing nih ralrinnak bia a chimmi cu, NLD duhning in phunghrampi kan remh ahcun ramchungah buainak a um lai, politics he pehtlaiin ram a umning a fek kho lai lo a ti. A chimning ahcun, ralkap (tatmadaw) le rammi karlakah pehtlaihnak a umning zong tuchunni ahcun a ttha tuk, soisel-awk a um lo a ti. cucaah, 2008 phunghrampi hi remh a herh lo tiah a chim.\nBe the first to comment on "A poi tuk cang ko ee!! Ttih an nung ning a lang thluamah cang. Min Aung Hlain nih phunghrampi rem i tim hla u, nan rem kho hlei lai lo a ti cang"


Thai Capo Lemcang Thiam Kom Chauncheun Covid In A Nunnak Liam – Hakha Cherry\nThai Capo Lemcang Thiam Kom Chauncheun Covid In A Nunnak Liam\nThai ramah a min lar ngaimi lemcang Kom Chauncheun cu Covid 19 in nihin April 30 ah a nunnak a liam tiah theih a si.Kom Chauncheun cu Thai zukcawl tamnawn ah a tel,mipi nih theihkhun a sinak zulcawk hna cu “E Riam Sing” (2020) “Bikeman” (2018) “The Microchip” (2011) “Hell” (2005) hna an si. Kom Chauncheun hi a nunnak a liam ahhin kum 64 a si.Myanmar Celebrity Tv Club.The Chin Post\n2021 UM Revolution.Nov. 8, 2020 tuahmi Union of Myanmar (UM) thimnak ah zatuak 83% leng in NLD nih teinak a hmuh. Nain, Kawl ralkap (KR) nih ziknawhnak le hrokhrolnak um timi ruangah thimnak result an cohlang lo i, Feb. 1, 2021 ah meithal in uknak an lak tthan. ASSK, President le dangdang zeimawzet cu cawl kho loin an erh ko hna. Cu tikah,lamzawhnak van thawk colh si. Lamzawhnak cu CDM tuah nih a van zulh colh ve. Cun, CRPH cu van dirh si.\nTulio UM dirhmun ah biapi tukmi cu 1) CDM hi si. CDM hi pehzulh khawh peng ahcun, KR dirhmi SAC le KR lila hi a cawlcaang in rianttuan kho thai lai lo. Lamzawh le CDM ruangah KR nih uknak a lak taktak khawh lonak hi si (ai ruahning bang thil kal lo). 2) Civil Defense Force (CDF) tthawnnak hi si. Chinram ahcun CDF hi Chinland Defense Force in kan van ngei. CDF le KR karlak kahnak zong a van um (KR nih a duhning bang Chinram zong uk kho ti lo). CDF silole Civil Army (CA) hi biapi tukmi van si tutan KR dohnak ah. 3) CRPH hi si. CRPH cu zapi khuakhangtu le tawlreltu in thlennak le KR hrawhnak caah rianttuanmi an si. CRPH dai lo le din lo in a kal le tthawn zong hi biapi tuk. CRPH nih a tuahmi hna hi KR hrawhnak le thlennak caah biapi bakmi an si. CRPH nih\n1) NUG a sersiam 2) Federal Democracy Charter a chuahpi 3) UM ummi miphun le hriamtlai kip funtomter 4) Vawlei pumpi sinah UM kong langhter 5) Federal Army a sersiam cuahmah\n2nk, 3nk le 5nk hi process in a kal cuahmah lio si i, a tuan bik ah CRPH silole NUG rianttuannak in a tlamtling lai tihi ruahchannak zong ngan ngai. Rianrang deuh in tlamtlin paoh kha UM zapi caah thil ttha si. Thisen le nunnak tam tuk liam loin, KR nih uknak hi thlah (ap) hna sehlaw – a ttha chinchin lai. KR lungdongh le sungkhan hlan lo, zapi nih CDM, CDF le CRPH (NUG) cawlcanghnak in doh lawlaw kan hau. Zapi nih herhmi cu lungsaunak, fimkhurnak, ralrinnak le temtuarnak tbk hi an si.\nKR nih uknak laknak le 2021 UM Revolution ai thawknak hi thla thum a van tling cang. Ralkap le civil he 1000+ kan thi cang. Nain, UM van cuanh tikah, tutiang ahcun KR hi a derthawm in cawlcaang kho tuk lem lo i, zapi hi CDM le CDF in kan van tthawng. Cun, Tlangcung hriamtlai zong an tthawng chinchin hna. KR doh hi a kum in rau kho tiah ramkhel le tuanbia thiamsang nih an chim tawn. Zapi caah a sau le rau deuh sual taktak kho men. Thlennak le teinak tinco hlan cu, tlawmpal chung van temtuar kan hau rih.Note: Mah vial kha theihtlei phun in seh. May 13, 2021 chuak ding cauk philh hlah!!!Van Nun Lian\nChinland Post Editor Zaka Ah An Rak Tlaihmi Tuzan Zanlei Ah An Thlah Than


THANTLANG AH COVID BAWMHNAK FACANG AN ZUAR – The Chinlung Post\nAlak Phawt Dingmi Thantlang COVID-19 Bawmhnak Facang pawl a Man in an Zuar.COVID-19 caan chung ah Thantlang khuachung mipi sin ah alak in bawmhnak pek dingmi facang pawl cu uknak lei zung nih a man in an zuar hna, tiah thawng kan theih.Aluancia nihnih thawk khan uknak lei zung nih Thantlang Town Hall ah cu facang pawl cu tun khat 35,000 MMK in man deng deuh ngai in an zuar hna.\nMicheukhat nih, Facang zong a ttha ngai i, a tun zong a uak ngai. Tun khat ah 35,000 MMK in man tlawm ngaiin an zuar hna. Nihin zinglei zong ah an zuar,” tiah The Chin Journal ah an chim. Ralkap nih uknak an chuh hlan NLD chan ah COVID-19 caan chung ah alak in mipi bawmhnak pek ding in facang, chiti le cite tibantuk pawl ramchung khua kip ah an rak khon hna. Atu Thantlang i a man in an zuarmi pawl zong hi NLD cozah nih a rak khonmi COVID-19 bawmhnak facang an si, tiah kan theih. The Chin Journal\nThawngpang Dang: Dr. Sasa nih National Unity Government (NUG) dirh a sinak kong fiang tein a chim. Atimi cu National Unity Government hi mipi nih dirhmi le mipi caah dirhmi a si i, ramchung tlangcung hriamtlai hna siseh, Political pary si hna seh, thimtlin mi parliament member hna le civil society bu vialte hna huap in ram mipi hna nunnak caah dirh mi a si tiah a pakhatnak ah a chim.


InnpiNgandamnak le DawhnakHakha CND ‘Zatlang Paih’ Le ‘Zuamcawh Paih’ Ah World Champion Salai Rung Lian Ceu Nih Bual A Co\nFebruary 20, 2018 Salai Robert Ngun Sang Ngandamnak le Dawhnak 0\nHakha i tuahmi Chin Miphun Ni ‘Zatlang Paih’ cu February 19 chun in thawk a si i zaan suimilam 12: 00 tiang tuah a si. US lei in Chin Miphun Ni paih ruah le chungkhat cingla tlawn ruah ah a rak phanmi World Champion Salai Rung Lian Ceu cu zaan sml 11: 30 hrawng in a chuak tiah theih a si.\nSalai Rung Lian Ceu nih cun paih a luh minute 20 chung bakah minung 6 cu voi taktak in a tei hna i zatlang paih ah bual a co beh. Hakha Khuathar pathawng pawl cheukhat zong a tengh hna, kan hnu kum champion Thawng Tling zong a tei tiah theih a si.\nZahan Salai Rung Lian Ceu nih a tenghmi hna le a tei hna ning zoh tikah fawi tuk in a tei hna. Ngakchia tengh in a tengh hna. Minute 15 in 20 karlak chung bakah a phomh dih khawh hna.\nSalai Rung Lian Ceu Laitlang a phak hlanah a aukhuang lengmangmi pawl kha an chuaklang ngam ti lo. Zahan zatlang paih ahkhan pathawng 3 hrawng cu a tei cang hna. Zahan bual a co khan cheukhat Laikhal pathawng pawl cu a therh in a therh cang hna.\nNihin zuamcawh paih ah Salai Rung Lian Ceu nih minung 3 a tei hna i Bawi Hlei Sang he Semi-final an kai. Bawi Hlei Sang cu minute 1 chung, mitthep hlan bakah voi 2 a tengh colh.\nTawk Hre le Van Ram Or hi semi-final ah an i tong nain Van Ram Or cu a keng/kut aa hrawh caah an pai ti lo i Salai Rung Lian Ceu le Hakha Khuathar in Tawk Hre cu final an kai.\nMinute 5-10 karlak ah Salai Rung Lian Ceu nih Tawk Hre cu voi 2 a tengh colh i zuamcawh paih ah bual a co. Zatlang paih pakhatnak laksawng Ks. 300000 le taisawm, cun zuamcawh paih pakhatnak laksawng Ks.500000 le taisawm cu Salai Rung Lian Ceu nih a pom. Salai Rung Lian Ceu nih Champion laksawng a co hi a voi 10nak a si cang.\nZuamcawh paih ah mincazin pemi hi minung 24 an si nain minung 4 cu an chuak ti lo, cun minung 3/4 hi an i khawnden ruangah an i pai ti lo ti a si. Salai Rung Lian Ceu tih ruang hna ah an kut le an keng zong an i hrawk dih rua ti awk khin an um.\nTu kum Hakha CND puai cu a hlunghlai khun ngaingai. Minthang hlasak thiam tampi an i tel lengah Salai Rung Lian Ceu paih zoh duh hrimhrim ah khuate lei in Hakha ah a pokmi an tam taktak.\nPaih zohtu zong minung an tam hringhran. Salai Rung Lian Ceu paih zoh duh ah Myammar ramkomh vuanci khuallian le ramkulh vuanci hna zong an i thawh hna. Tangka (Kyats) a thongthong le a tawngtawng in Salai Rung Lian Ceu laksawng petu zong an tam taktak i an pek zat zong theih khawh a si lo.\nUS ah Salai Rung Lian Ceu hi voi 10 aa pai cang i cu chungah voi 8 bual a co cangmi pasaltha taktak a si. Voi 10 aa paihnak chungah 2014 kum Indianapolis ah tuahmi Chin National Day ah Tial Cung Thang nih a rak tei i 2015 kum Indianapolis thiamthiam ah tuahmi Chin National Day ah Kap Tawng nih a rak tei bal.\n2014 le 2015 CND (Indianapolis) ti lo poah cun Rung Lian Ceu hi aa paih chung vialte sungh timi a ngei rih lo. Atu tan Laitlang a rak tlawn zong hi World Paih Championship dirhtu le haotu Pu Ang Cung nih a rak zulh tiah theih a si.\nSalai Rung Lian Ceu cu 03 July 1994 ah Hakha peng, Chuncung khuami Pu Si Hmung le Pi Tum Zing nih an rak ngeihmi fapa a si. 16 Dec, 2006 ah Malaysia a rak phan i 13 Sep, 2007 ah USA a phan. Atu hi Taxes, Amarillo college pakhat ah Automotive Technology (Auto-Technician Engineering) a kumthumnak a kai liopi a si.\nA tungkhaan hi pe 5 le letmah 8 a si i pound 202 a rit. Pumrua tha, pa dawh a si. Amah hi hlan lio minthang paihthiam Pu Mang Cung i a tupa a si.


AA tlaihmi palek le ralkap 50 leng chungah 14 an khamh khawh hna | THE CHIN EXPRESS\nAA tlaihmi palek le ralkap 50 leng chungah 14 an khamh khawh hna\nRakhine hriamtlai (AA) nih an tlaihmi ralkap, palek, vuanṭhan le khuami dihlak fonh 58 chungah 14 cu kan khamh khawh cang hna, tiah Ralkap Bawizik Zung nih thawng a thanh.\nAA nih an tlaihnak hna hmun pawngah, ralkap thlahnak helicopter pawl in mi khamhtu ding ralkap kan thlah hna. Helicopter pawl cu AA nih an kah thluahmah, ati.\nMah ruangah ralkap thlahnak helicopter cu meithal kuan cheukhat nih a khen i a mongtu pakhat hliam a tong. A hma cu a nunnak caah thinphang asi lo.\n“Mah hnu cun, va bawm hna dingin le pawngkam ah mi kawl le khamh rian ṭuan dingin raltuknak helicopter pakhat kan kuat.\n“Raltuknak helicopter cu AA nih an kah ṭhan i kuan nih a khen len caah helicopter nih ralrin peknak ah a kah ve hna.\n“Cutin an i kahmi a daih hnu ah, AA tlaihmi chungin minung 14 cu hmun dang cio ah ralkap nih an hmuh hna i an khamh hna. A taangmi pawl cu cunglei in helicopter le tanglei in ke ralkap pawl he a ran khawh chungin kawl le khamh hna dingin ralkap nih kan tawlrel cuahmah,” ati.\nRamri hngak palek nih Buthidaung peng i Ngayantchaung khuate an ven lio\nMah kong he pehtlai nih October 27 ah AA nih thawng a thanh ve\nOctober 26 ah Rathedaung peng i Yimyat khuate pawng ah Gold Fleet helicopter cungin ralkap pawl cu khuami bantukin an i umter i khualtlawng he i cawh in an ṭum ti thawngpang kan theih caah kan va check hna i lunghrinhmi pawl kan hmuh chap hna caah mah pawl cu kan tlaih hna. A taangmi ticung khualtlawng pawl cu chun ah kan thlah ṭhan hna, ati.\nMah hnu October 26 chun 12:30pm ah lunghrinhmi pawl cu check hna dingin seh-tilawng kan kalpi hna lio ah ralkap nih helicopter 3 in ralkap meithal le rocket pawl in a kan kah, tiah AA nih a thanh.\n“Cutin a kan kah caah seh-tilawng 3 aa citmi Kawl ralkap (lunghrinh in tlaihmi) le kan ralkap cheukhat cu an thi dih i seh-tilawng (set-hle) 2 cu an ningin an rawk dih i ti chungah an pil.\n“Seh-tilawng pakhat zong hman awk ṭha loin a rawk. Aa citmi pawl cu anmah luatnak kawl in an zaam cio.\n“Check dingin kan kal pimi cheukhat cu cutin helicopter cungin an kah hna caah an thi i AA ralkap cheukhat zong an thi,” tiah AA nih a thanh.


𝐊𝐚𝐫𝐞𝐧𝐧𝐢 𝐤𝐚𝐧 𝐮𝐧𝐚𝐮 𝐜𝐡𝐮𝐧𝐠𝐤𝐡𝐚𝐫 300 𝐜𝐚𝐚𝐡 – Hakha Cherry\nKarenni ramkulh(Kayah State) hi voi 2 ka phan bal. An ralbawizik U Tun kyaw sawmnak in a rak si i mino hna caah football tournament kan rak tuah.\nRangoon Christian Football Association president kan ṭuan lioah kan rak sawm bal ve i, kan khual lian a rak si bal.\nKanmah Laimi bantukin Karenni kan unau hi Midai, Mithintlung tluang, mi nehsawh a duh lomi le mi nih nehsawh aa fahsak takmi an si.\nTutan dothlennak ah an ram nih a tuar ngai i, mipi nih harsatnak an ton lio caan ah ei le din a chambaumi tar le hngakchia chungkhar 300 caah tiin ei le din (CRT, TGM le Thawng Tha foundation) in kan kuat khawh mi hna cungah lawmh a um tuk.\nKarenni miphun Pathian nih in venghim hram ko hna seh, an pupa chan in an rak duh cemmi luatnak cu hmu hram ko hna seh.By-𝐓𝐡𝐚𝐰𝐧𝐠 𝐓𝐡𝐚 𝐓𝐡𝐚𝐧𝐠\nIsrael ralkap 30 sin ah Pathian riantuan ning a mak tuk.Nai May 21 zing ah Israel ralkap 30 tluk cu motor pakhat in Gaza ramri lei ah an kal. Ral an ngia.\nCu ti Gaza ramri an um lio ko ah cun Hamas ralhrang pawl nih Missile bak in an kah hna i Israel ralkap hna an motor zong a kaang dih.\nPalestine news pawl le anmah Hamas lei nih cun Israel ralkap zong an thi len tiah an phuan.\nSinain The Jerusalem post le KAN News nih cun Israel ralkap an himnak an langhter.\nZeitindah an him ning a si ti cun Hamas nih an kah hna lio ah hin Israel ralkap pawl motor cungah an um lo.\nBus mawngtu telh in Israel ralkap pawl cu chikhat an i din i an tum hna. Pawngkam khua an cuanh lio ah an kah hna hi a si. An motor tu cu a man dih. Nain anmah tu cu an him.\nBus mawngtu pa nih a chimmi cu. ..mah hi miracle bak a si. Pathian thawnnak si ko. Second tlawmpal te tlai usi law kan thi dih hnga. Chikhat kan i din i leng ka chuak dih khua kan cuanh lio ah an kan kah hi a si. Israel ralkap 30 Bus in ka phorh hna tiah a ti.\nAmak tuk. Israel Pathian a ngu bal lomi nih a umpi taktak hna tihi fiang tuk in tutan Israel le Gaza dohnak ah hmuh khawh a si. Arab ram pawl nih an doh peng nain ram hmete Israel an tei kho lo. Pathian venmi ram le miphun an sinak a lang. Vawlei a hmunh chung an tei lai lo.Ref. kingdomministry, the jerusalempost.


Vawlei cung ah a thawngbik ram US cu a maulpho chin lengmang ko\nadmin September 4, 2021 Leave a Comment on Vawlei cung ah a thawngbik ram US cu a maulpho chin lengmang ko\nVawlei cungah ram thawngbik tiah thei mi US zong, tutan thil a cang mi ah a mualpho tuk cang i, soisel le thangchiat lawngte si cang. Joe Biden cu foreign policy ah zeihman a si lo tiin US tuanbia ah President chia bik a si lai tiah mi tampi nih an chim. Polls tampi ah US mipi nih Joe Biden cu an zum lo tuk cang ti a fiang ngai cang\nUS Joint Chiefs chairman Gen. Mark Milley nih a chim ning ahcun, Afghan Kabul Airport a mi 200 leng thinak ah tuanvo a la tu ISIS-K pawl an dihlak in tha khawhnak ding caah US ralkap hmun ngan bik Pentagon le Taliban lungkhat tein rian an tuan ti khawh lai tiah a zum ning a chim\nMah bantuk in a chim hnuah mi tampi nih ceilak in US President Joe Biden le US ralkap bawi cu an soisel cang hna. US nih ralhrang a si mi Talian pawl hna cu rian a tuan ti pi lai maw, a hlan ah US nih Alqeada hruaitu pawl that ding in a kawl lio ah Taliban pawl nih Obama kha US kut ah an rak pek duh lo.\nMah lawng cu si loin US world Trade Center Alqead pawl nih ceilak in an rak phomh lio ah Alqaeda abawm tu hna kha Taliban pawl an rak si\nUS citizen a si mi, atu Afghan ram ah um mi hna hi Taliban pawl kut ah an um. An thi maw thi lai lo ti cu IS pawl kut ah a um. ISIS-K pawl doh dingin intelligence gathering a her ngai lai, US ralkap pakhat hman Afghan ram ah an um ti lo caah IS pawl that ding in US nih tuah ding mi pakhat hman a ngei lo,\nTaliban pawl he rian tuanti lawng lam an ngei mi a si cang. Department of Defense briefing, Gen. Mark Milley, chairman of the joint chiefs of staff, nih US le Taliban ral a si ve ve mi doh ding in network rian an tuan ti khawh lai ti a zum ning a chim.\nAfghan pawl nih US hriamnam hmangin Military Parade an ngei mi zong US Tax payers tangka a si caah, Taliban pawl he rian tuan tih ding in lam an kawl. American or Afghan government forces hmangin Taliban pawl nih ISIS-K doh ding kong ah zeihman nih hin tian an chim duh lo. Cred-RTK\nISIS-K Bomb puah in a thi mi ralkap Rylee McCollum hawipa a holh ve cang →\n← Biden tangah US a him lo, China a tim mi cu Nikki Haley nih a vun chim ang


Kawl Ralhrang Ruang Aa Thuh Kar Ah Hringtu A Nu Nih A Liam Takmi Director Na Gyi - TIMES OF CHIN NEWS\nKawl Ralhrang Ruang Aa Thuh Kar Ah Hringtu A Nu Nih A Liam Takmi Director Na Gyi\nPosted By: thawngthawng May 9, 2021\nRalhrang nih uknak an lak kaa in nihin tiang mipi he hmunkhat te ah ralhrang a doh peng ve mi kawlram minthang lemcang Paing Phyo Thu le a pasal Director Na Gyi hna cu pohmah 505 in ralhrang nih taza an cuai veve hna. Hiti tazacuai an si hnu ahhin an nupa in ralhrang kutin luatnak dingah an i thuh liopi a si.\nMipi he nihin tiang an ttantti nak le ralhrang an duh lonak cu an i thuhnak zong in an si khawh tawkin an rak langhter peng rih. Director Ko Na Gyi cu hringtu a nu nih a mui te hmanh hmuh tak manh loin May 8 ah a liamtak ruang mang. Director Na Gyi hi a nu he an i hmuh lonak thla (3) hrawng asi cang. Hi kong ruah ahcun lung a fak hringhran ko. Vawlei nunnak dongh lai te hmanh ah fapa hmui hmuh ta loin a liam mi hringtu a nu a liamsia a herh hringhran ve ko lai mu.\nZeitik hmanh ah i hmuh khawh ti lo dingin hringtu a nu nih a liam takmi Director Na Gyi ca hrim ah zei tlukin dah a hei tuar hnga. Ruah ah lung a ttha hrimhrim lo. Hiti Director Nar Gyi a nu dam loin a um lio ahhin zohkhenh tu zong a ngei lo i Director Na Gyi a nupi i a nu actress Paing Phyo Thu i a nu nih a zohkhenh i a thlopbul. Director Na Gyi a nu a thih thawng zong actress Paing Phyo Thu i a nu nih Director Nar Gyi te nupa cu a lang in thawng a hei thanh chom hna. Ref-Paing Phyo Thu fb


Ralring Tein Hawikom I Thim, Pathian A Dawmi Kha Kom Hna\nPathian A Dawmi Kha Kom Hna\n“Mifim mi hna sinah i chawk ve lengmang law na fim lai.”—PHUNGTHLUKBIA 13:20.\n1-3. (a) Phungthlukbia 13:20 in zeidah kan cawn khawh? (b) Hawikom ṭha tein i thim cu zeicah a herh?\nNGAKCHIA pakhat nih zeitindah a nu le a pa aa zohchunh hna ti kha na hngal maw? Holh a thiam hlan hmanhin a hmuhmi le a theihmi kha a cawn. A hun ṭhan deuh tikah fawi tein a nu le a pa nawl kha a hun i cawn. Upa pawl zong nih an pawngkam mi hna bantukin khua an ruahmi le an tuah vemi cu khuaruahhar awk a si lo.\n2 Phungthlukbia 13:20 nih “mifim mi hna sinah i chawk ve lengmang law na fim lai” tiah a ti. Hika i “i chawk ve lengmang” timi bia nih amah he caan hmanṭi kha a chim duhmi a si. Mah cu mah pa pawng lawngte ah um kha a si lo. Baibal lei mifim pakhat nih mi pakhat he i chawh lengmang timi ah dawtnak le tlaihchannak aa tel tiah a ti. Kan umṭi bikmi hna, a hleiin kan dawtmi hna cu kan cungah huham an ngei.\n3 Kan hawile cu a ṭhami lam asiloah a ṭhalomi lam in kan cungah huham an ngei kho. Phungthlukbia 13:20 nih “mihrut hna he i kom law a ping ah an in hruai lai” ti zongin a ti chap. Pathian a dawmi kha hawikom ah kan i thim hna ahcun Pathian cungah zumhfek tein um awkah a kan bawmh lai. Hawikom ṭha tein i thim khawh awkah Jehovah nih zei bantuk minung dah hawikom ah aa thim hna ti kha zohhmanh u sih.\nAhote Dah Pathian Hawikom An Si?\n4. Pathian hawi si cu zeicah tinvo sung a si? Jehovah nih Abraham kha zeicah “ka hawi” tiah a auh?\n4 Van le vawlei Uktu Jehovah nih amah he hawikom si khawhnak tinvo a kan pek. Mah cu a sunglawi tukmi a si. Jehovah nih ṭha tein hawikom aa thim. Amah a daw i a cungah zumhfek tein a ummi kha hawikom ah aa thim hna. Abraham kong hi ruathmanh. Anih cu Pathian caah zeipaoh tuah dingin timhcia a si. Abraham nih zumhfehnak le nawlngaihnak kha atu le atu a langhter. A fapa Isak hmanh kha raithawinak caah lungtho tein pek a duh. “Pathian nih Isak cu thihnak in a thawhter khawh” tiah Abraham nih a zumh. (Hebru 11:17-19; Genesis 22:1, 2, 9-13) Abraham cu zumhfekmi le nawlngaimi a si caah Jehovah nih “ka hawi” tiah a auh.—Isaiah 41:8; Jeim 2:21-23.\n5. Jehovah nih a cungah zumhawktlak tein a ummi hna kha zeitindah a hmuh hna?\n5 Jehovah nih a hawile kha a sunglawi tukmi in a hmuh hna. A hawile nih zeidang vialte nakin a cungah zumhawktlak tein um kha biapi ah an chiah. (2 Samuel 22:26 rel.) Jehovah kha an dawt caah a cungah zumhawktlak tein an um i a nawl an ngaih. Pathian nawl a ngaimi, ‘miding mi cu Pathian nih a komh hna’ tiah Baibal nih a ti. (Phungthlukbia 3:32, NW) Jehovah nih a hawile kha a “biakinn” chungah um dingin a sawm hna. Amah biak awk le zeitik caan paohah a sinah thlacam dingin a sawm hna.—Salm 15:1-5.\n6. Jesuh kan dawt kha zeitindah kan langhter khawh?\n6 Jesuh nih hitin a ti: “A ka dawmi paoh nih cun ka bia kha an ngaih lai. Annih cu ka Pa nih a dawt hna lai.” (Johan 14:23) Cucaah Jehovah hawi si khawh awkah Jesuh dawt le a cawnpiaknak zulh zong a hau. Tahchunhnak ah, thawngṭha chim ding le zultu siter ding timi Jesuh lamhruainak kha kan zulh a hau. (Matthai 28:19, 20; Johan 14:15, 21) Jesuh kan dawt caah ‘a keneh kha kan zulh.’ (1 Peter 2:21) Kan biachim le kan tuahsernak ah a si khawh chungin a Fapa kan i zohchunhmi kha Jehovah nih a hmuh tikah aa lawm.\n7. Kan hawile cu Jehovah hawikom zeicah an si awk a si?\n7 Jehovah hawile cu zumhfekmi, zumhawktlakmi, nawlngaimi le a Fapa a dawmi kha an si. Cu bantuk mi hna kha hawikom ah kan i thim hna maw? Kan hawile cu Jesuh aa zohchunh i Pathian Pennak kong midang cawnpiaknak ah a rian a tammi an si ahcun ziaza ṭha ngeih awk le Jehovah cungah zumhawktlak tein um awkah an kan bawmh khawh lai.\nBaibal Tuanbia In Cawnnak\n8. Ruth le Noami an i hawikomhnak in zeinihdah na lung aan suk?\n8 Baibal ah Ruth le a vapa a nu, Naomi bantuk hawikom tampi kong kan hmuh. Mah nu hna cu an ram le an nunphung aa khat lo i Naomi cu Ruth nakin tampi a upa deuh. Asinain aa kom tukmi hawikom an hung si, zeicahtiah an pahnih in Jehovah a dawmi an si. Naomi nih Moab ram kha kaltak in Israel ram i kir a duh tikah ‘Ruth nih cun aa tlaih peng.’ Naomi kha hitin a ti: “Na miphun cu ka miphun an si ve lai i na Pathian cu ka Pathian a si ve lai.” (Ruth 1:14, 16) Ruth nih Naomi kha a dawt tuk. Israel ram an phanh tikah a hawinu zohkhenhnak caah fakpi in rian a ṭuan. Naomi zong nih a dawt tuk ve i a ṭhami ruahnak a cheuh. Mah kha Ruth nih a ngaih caah an pahnih in thluachuah tampi an hmu.—Ruth 3:6.\n9. David le Jonathan an i hawikomhnak in zeinihdah na lung aan suk?\n9 David le Jonathan cu Jehovah cungah zumhawktlak tein a ummi hawikom ṭha an si. Jonathan cu David nakin kum 30 hrawng a upa deuh i Israel ram ah siangpahrang a ṭuan dingmi zong a si. (1 Samuel 17:33; 31:2; 2 Samuel 5:4) Asinain Jehovah nih David kha siangpahrang ṭuan awkah a thim ti a hngalh tikah David cungah nahchuahnak le zuamcawhnak lungput a ngei lo. Mah canah a si khawh chungin David kha a bawmh. Tahchunhnak ah, David nih harnak a ton lioah Jonathan nih “Jehovah i bochan awkah tha a pek.” David caah a nunnak hmanh pek a duh. (1 Samuel 23:16, 17, NW) David zong zumhawktlakmi hawikom a si ve. Jonathan chungkhar kha zohkhenh awkah bia aa kam i Jonathan a thih hnu hmanhah a biakam ningin a rak tuah.—1 Samuel 18:1; 20:15-17, 30-34; 2 Samuel 9:1-7.\n10. Hebru mino pathum sinin hawikomhnak he aa tlaiin zeidah na cawn?\n10 Shadrak, Meshak le Abednego cu an ngakchiat lioin Babilon ah kalpimi Hebru mino hawikom pathum an si. Chungkhar he an i hlat caah zumhfek tein Jehovah cungah an um khawh nakhnga pakhat le pakhat an i bawm. Siangpahrang Nebukhadnezzar nih sui milem biak dingin nawl a chuah tikah an zumhnak cu hneksak a si. Shadrak, Meshak le Abednego nih milem biak kha an duh lo i siangpahrang kha hitin an ti: “Na pathian cu kan bia hlei lai lo i na phunmi milem hmai zongah cun kan kun hlei lai lo.” An zumhnak hneksak a si tikah an pathum ningin Pathian cungah zumhawktlak tein an um.—Daniel 1:1-17; 3:12, 16-28.\n11. Paul le Timote cu hawikom ṭha an si ti kha zeitindah kan hngalh khawh?\n11 Lamkaltu Paul nih Timote cu Jehovah a dawmi le Khrihfabu cungah siaherhnak taktak a ngeimi a si kha a hmuh. Cucaah hmun dangdang ah a ummi unau pawl bawmh awkah Timote kha a rak cawnpiak. (Lamkaltu 16:1-8; 17:10-14) Timote cu rian aa zuammi a si caah Paul nih ‘keimah le amah cu thawngṭha rian kan ṭuan’ tiah a ti. Timote cu unau pawl ‘an zawn a ruat taktakmi’ a si ti kha Paul nih a hngalh. Jehovah rian hmunkhat ah an ṭuanṭi caah Paul le Timote cu hawikom ṭha an hung si.—Filipi 2:20-22; 1 Korin 4:17.\nHawikom I Thim Khawh Ning\n12, 13. (a) Khrihfabu hmanhah zeicah ralring tein hawikom kan i thim a herh? (b) Lamkaltu Paul nih 1 Korin 15:33 i ralrin peknak bia kha zeicah a chim?\n12 Khrihfabu i unau pawl sinin kan cawn khawh i zumhfek tein um awkah pakhat le pakhat kan i bawm kho. (Rom 1:11, 12 rel.) Asinain Khrihfabu chung hmanhah hawikom ṭha kha ralring tein kan i thim a hau. Nunphung le hnulei sining aa khat lomi unau tampi kan ngei hna. Mi cheukhat cu Jehovah an biaknak a saupi cang nain cheukhat cu mithar an si. Thingthei cheukhat cu an hmin a har bantukin unau cheukhat zong Jehovah he an i pehtlaihnak a feh nakhnga a caan pek a hau. Cucaah lungsaunak le dawtnak kan langhter a hau i hawikom kha ṭha tein kan i thim a hau.—Rom 14:1; 15:1; Hebru 5:12–6:3.\n13 A caan ah Khrihfabu ah a nganmi buaibainak hna a chuak kho, mah tikah a hleiin kan i ralrin a hau. Baibal nih a palh tiah a timi thil kha unau pakhatkhat nih a tuah men lai. Asiloah unau pakhat cu Khrihfabu a ṭhencheuter khomi phunzainak lungput a ngei men lai. Mah cu khuaruahhar awk a si lo. Zeicatiah kumzabu pakhatnak i Khrihfabu hmanhah a caan ah buaibainak a um tawn. Cucaah lamkaltu Paul nih “ahohmanh i hlenter hna hlah u. Hawi ṭhalo nih ziaza ṭha a hrawh” tiah ralrin a pek hna. (1 Korin 15:12, 33) Timote zong kha hawikom ṭha tein i thim awkah ralrin a pek. Kannih zong hawikom ṭha tein kan i thim ve awk a si.—2 Timote 2:20-22 rel.\n14. Hawikom kan i thimmi cu Jehovah he kan i pehtlaihnak cungah zeitindah huham a ngeih?\n14 Jehovah he kan i pehtlaihnak cu a sunglawi tukmi a si caah kan kilven awk a si. Cucaah kan zumhnak a derter khomi le Jehovah he kan i pehtlaihnak a hrawk khomi hawikom kha kan hrial hna awk a si. A thormi hang (vinegar) ah hnimmi thil nih ti a dawp khawh ti lo bantukin hawi ṭhalo he kan i komh ahcun a hmaanmi thil kan tuah kho ve lai lo. Cucaah hawikom kha ralring tein kan i thim awk a si.—1 Korin 5:6; 2 Thesalon 3:6, 7, 14.\nJehovah a dawmi hna lakah hawikom ṭha na hmuh khawh\n15. Khrihfabu chungah hawikom ṭha hmuh awkah zeidah na tuah khawh?\n15 Jehovah a daw taktakmi hna kha Khrihfabu chungah na hmuh khawh hna. Annih cu hawikom ṭha taktak an hung si kho. (Salm 133:1) Nangmah he kumkhua le sining aa khatmi he lawng i kom hlah. Jonathan cu David nakin a upa deuh tuk i Ruth cu Naomi nakin a ngakchia deuh tuk ti kha i cinken. “Nan lung cu kaupi in kan hunpiak u” timi Baibal ruahnak cheuhnak kha kan zulh awk a si. (2 Korin 6:13; 1 Peter 2:17 rel.) Jehovah naa zohchunh deuhdeuh tikah mi nih an in naih ngam deuh ve lai i na hawi si kha an duh deuhdeuh ve lai.\nBuaibainak a Um tikah\n16, 17. Unau pakhat nih kan thin a kan hunter tikah zeidah kan hrial awk a si?\n16 Chungkhar pakhat kip cio i an sining, an hmuhning le an tuahning cu aa dang cio. Khrihfabu zongah cutin a si ve. Cutin kan i danmi nih nunnak kha a nuamhter i pakhat le pakhat sinin tampi kan cawn khawh. Asinain kan i dannak nih a caan ah unau pawl he i theihsualnak le thinhunnak hna a chuahter khawh. Mah tikah kan lung a fak tuk men lai. (Phungthlukbia 12:18) Cu bantuk buaibainak hna ruangah lungdongh in Khrihfabu he kan i hlat awk a si maw?\n17 A si lo. Unau pakhatkhat nih kan ngaih a kan chiatter hmanhah Khrihfabu he kan i hlat awk a si lo. Kan thin a kan huntertu cu Jehovah a si lo. Jehovah nih nunnak a kan pek i a dang thil vialte zong a kan pek. Cucaah kan sinin dawtnak le zumhfehnak kha hmuh awkah aa tlak. (Biathlam 4:11) Khrihfabu cu kan zumhnak fehter awkah Jehovah nih a kan pekmi laksawng a si. (Hebru 13:17) Mi pakhat nih kan thin a kan hunter ruang men ah mah laksawng kha zeitikhmanh ah kan hlawt awk a si lo.—Salm 119:165 rel.\n18. (a) Unau pawl he rem tein um awkah zeinihdah a kan bawmh khawh? (b) Zeicah midang kan ngaihthiam hna awk a si?\n18 Unau pawl kha kan dawt hna i anmah he rem tein um kan duh. Jehovah nih minung kan sinin tlinnak aa ruahchan lo bantukin kannih zong nih kan i ruahchan awk a si lo. (Phungthlukbia 17:9; 1 Peter 4:8) Kan dihlak in palhnak kan tuah cio tawn. Asinain dawtnak nih ‘pakhat le pakhat i ngaihthiam’ awkah a kan bawmh lai. (Kolose 3:13) I theihsualnak hme tein buaibainak nganpi ah aa thlen nakhnga lo dawtnak nih a kan bawmh. Unau pakhat nih kan thin a kan hunter tikah mah kong kha kan ruat peng men lai. Mah tikah mah unaupa cungah thinhunnak le lung-uamnak kan ngei kho. Asinain mah nih a kan nuamhter lai lo i kan lung a kan fahter lai. Phundang cun kan thin a kan huntermi hna kan ngaihthiam hna ahcun lungdaihnak le lungrualnak kan hmu lai i a biapi bikmi cu Jehovah he a ṭhami pehtlaihnak kan ngei lai.—Matthai 6:14, 15; Luka 17:3, 4; Rom 14:19.\nUnau pakhat Bu chungin Chuah a Si tikah\n19. Khrihfabu chung mi pakhat he zeitik ah dah kan i komh ti lo awk a si?\n19 Chungkhar mi pakhat kip cio nih anmahle rian cio an ṭuan tikah midang an lawmhter hna. Asinain pakhat nih a ralchanh hna hei ti u sih. Mah tikah chungkhar mikip nih bawmh an i zuam lengmang ko nain a cohlang duh lo. Cucaah inn in chuah aa tim men lai asiloah chungkhar lu nih chuah awkah a fial men lai. Khrihfabu zongah cu bantuk thil a um kho. Unau pakhat nih Jehovah a duh lomi thil tuah awk le Khrihfabu harnak pek awkah aa thim men lai. A hmuhmi bawmhnak kha a cohlang lo i Khrihfabu chungah um a duh ti lo kha a tuahsernak in a langhter. Amah tein Khrihfabu chungin chuah aa tim men lai asiloah bu chungin chuah a si men lai. Cu bantuk thil a um tikah amah he “nan i kom lai lo” tiah Baibal nih fiang tein a chim. (1 Korin 5:11-13 rel; 2 Johan 9-11) Asinain mah pa cu kan hawi asiloah kan chungkhar mi a si ahcun mah cu a har tuk men lai. Cu bantuk thil sining ah Jehovah cung zumhawktlak kan sinak cu midang cung i zumhawktlak kan simi nakin a ṭhawn deuh awk a si.—A Donghnak I Fianternak 8 ah zoh.\n20, 21. (a) Buchung chuahnak cu zeitindah dawtnak langhternak a si? (b) Hawikom ralring tein i thim cu zeicah a biapit?\n20 Bu chung chuahnak cu dawtnak in Jehovah timhpiakmi a si. Mah nih Jehovah phunglam zei ah a rel lomi hna huham in Khrihfabu kha a khamh. (1 Korin 5:7; Hebru 12:15, 16) Cun a thiangmi Jehovah min, a sangmi a phunglam le amah Jehovah theng kan sunsak ti langhter awkah a kan bawmh. (1 Peter 1:15, 16) Mah lengah bu chung chuah a simi pa kan dawt zong a langhter. Mah chimhhrinhnak nih a tuahmi a palh kha a hngalhter lai i, i thlen awkah a forh lai. Bu chungin chuah a simi tampi cu a hnuah Jehovah sinah an kir ṭhan i Khrihfabu ah lunglawm tein cohlan an si.—Hebru 12:11.\n21 Kan hawile cu lam khatkhat in kan cungah huham an ngei kho. Cucaah ralring tein hawikom i thim cu a biapi tukmi a si. Jehovah a dawmi hna kha kan komh hna ahcun Jehovah cungah zumhfek tein um zungzal awkah a kan bawmh lai.\n1 JEHOVAH HAWIKOM NA SI KHO\n“Abraham cu, ‘Pathian hawi,’ tiah ti a si.” —Jeim 2:23\nZeitindah Jehovah hawikom kan si khawh?\n2 Samuel 22:26; Salm 15:1-5; Johan 14:21\nJehovah nih amah a dawmi, a cungah zumhawktlak tein a ummi le a nawl a ngaimi kha hawikom ah a thim hna.\nPhungthlukbia 13:20; 1 Korin 15:33; 2 Timote 2:22\nCaan kan hmanṭi bikmi hna he kan i lo tawn.\n2 JEHOVAH A DAWMI KHA HAWIKOM AH KAN I THIM AWK A SI\n“Miding mi cu Pathian hawikom an si.”—Phungthlukbia 3:32, NW.\nZeitindah hawikom ralring tein kan i thim khawh?\nRom 1:11, 12; 2 Korin 6:13; 1 Peter 2:17\nKan hawile cu nunphung le hnulei sining aa khat lomi in a rami an si. A biapi bikmi cu Jehovah a dawmi an simi hi a si.\nRuth 1:14, 16; 1 Samuel 18:1; Filipi 2:20-22\nBaibal ah hawikom ṭha tampi kong kan hmuh.\n3 JEHOVAH NIH SITER AAN DUHMI HAWIKOM PHUN SI\n“Hawikom nih cun zeitik paohah dawt zungzal a si, u le nau cu harnak i hrawm awkah hrin kan si.”—Phungthlukbia 17:17\nKan hawile he kan lung aa khah lo tikah zeidah kan tuah khawh?\nSalm 133:1; Matthai 6:14, 15; Rom 14:19\nA hmasa bik ah daihnak ser in lungrualnak kha kan kilven a hau.\nPhungthlukbia 17:9; Kolose 3:13; 1 Peter 4:8\nI theihsualnak hme tein buaibainak nganpi ah aa thlen nakhnga lo dawtnak nih a kan bawmh lai. Cun ngaihthiam awk le zumhawktlakmi si awk zongah a kan bawmh lai.\nSalm 141:5; Phungthlukbia 27:6\nHawikom taktak nih cun na sining taktak kha chimh awkah a ṭih lai lo ti kha i cinken.\nPhungthlukbia 12:18; 18:24; 1 Johan 3:16-18\nNangmah theng hawikom ṭha na sinak thawngin na hawile nih lungtak in an in komh lai.\n4 A BIAPI BIKMI CU JEHOVAH CUNGAH ZUMHAWKTLAK TEIN UM KHA A SI\n‘Dantatnak kan in tikah kan in lioah cun kan lung a kan lawmhtertu a si lo. Sihmanhsehlaw cu bantuk dantatnak nih dinnak nunnak kha a kan hmuhter.’—Hebru 12:11\nKan hawile nih Jehovah an hlawt ahcun zeidah kan tuah awk a si?\n1 Korin 5:11-13; 2 Johan 9-11\nKan hawile nih thil ṭhalo an tuah lengmang i bawmhnak an cohlan lo ahcun Khrihfabu chungah um ka duh ti lo ti an langhtermi a si.\nBuchung chuahnak nih Jehovah, a min le a phunglam kan sunsak ti kha a langhter.


Northern Alliance kan unau pawl an hrang cang – Hakha Cherry\nNorthern Alliance kan unau pawl an hrang cang\nNihin May31 Kawlram lei caan in nihin zing deilei suimilam 1 tluk ah Northern Alliance ralkap unau simi AA, TNLA le MNDAA nih Shan ram Kutkhai peng ralhrang tatzin 123 an kah hna ralhrang lei rallbawi 1 telh in 11 an thah hna i a dang pawl cu an zam. Hriamnam tamlak te an chuh khawh hna.\nFimthiam-cawnnak Zunceh Tia A Si Zongah…Minung cu amah tein a fim colh lo ti cu hngalh cio mi a si. Fimthiam-cawnnak (education) hi a nunnak ah bawmtu ttha, hram fek a ngeihtertu a si pin ah nuncan ziaza ttha zong a ngeihter khawh caah fimthiam-cawnnak hi a biapi tukmi a si. Covid-19 pulrai ruangah siseh, ram pumpi nih harnak nganpi a tonmi ruangah siseh kan fale sianginn kum 2 an kai kho ti hna lo.\nSianginn kai awk zong in a lamkip in harnak kan tong i fimthiam-cawnnak lei ah muihnak nganpi chungah kan tlak lio caan a si. Kan fale hna cu an catang lei cun a zeitihmanh in sersiam awk an ttha ti lo nain, fimthiam- cawnnak cu a lamkip in kan bawmh khawh hna a si ahcun fimnak chung in an tlau lai lo. Nangmah le keimah nih kan bawmh khawhnak hna kha zunceh mei-ceu tia te lawng zong a si kho men ko, asinain cucu muilak ahcun a ttha hnem kho tuk ve ko tiah ka ruah. Cucaah a lamkip in kan fale fimthiam-cawnnak hi kan si khawh tawk cio in, pumpak, sang le veng in khrihfabu nih ttuanvo (ta-vuan) lak khawh kan i zuam hna lai.\nIsrael miphun cu Babilon ram i kum 70 sal an taan ah khan an fimthiam-cawnnak kha muihnak nih a khuh lo, Daniel le a hawile kha thiamsang an phan kho, saltang hna nih pumhnak inn timi synagogue an ser i cu nih cun cathiam sang, tuanbia a philh lomi miphun ah a sersiam khawh hna i nihin ni tiang an synagogue nih an zeizong a hrampi in har an tonmi a teipi khawh rih hna.\nJohnson siangbawite kha an fale cu tang sarih an si tiang inn ah ca an chimh khawh hna (home-education), amah belte US ram in cawn awk cauk kut-tlaih an ngei kho. Hakha khua ah a luancia mi kum 70 hrawng ah khan Betty Lue (Elizabeth Johnson siangbawinu) nih an inn ah an fale sianginn ttha tuk an rak tuah piak khawh ko hna. Ramthumnak um Chinmi kan unau hna nih kan fale cawn awk ca nan kan tawlrel piak khawh tukmi a si ko i, mah le inn cio in kan fale inn ah cachimh kan thok ve hna lai.\nInternet hmuh khawh a sinak khua pawl ahcun on-linezong in kan fale ca cawnter khawh an si. Abiana ah Sayama Tha Chin Sung (Tete) zong nih mirang ca cawnnak on-linein a kan tuah piak ko, a cungah kan i lawm tuk. Nan theih bang, Youtube zong ah mah le herhning in kawl khawh an si ko. Khuate lei ahcun khuami hna nih a si khawh chung in ngakchia ca cawnnak kha tawlrel piak ding an si, a herh ning in khuate he khuapi he biakinn kha fimthiam-cawnnak hmunhma ah sersiam ding an si ko.\nMiphun luatnak zawnruahnak in siang cachimh rian a kaltak mi upat awktlak kan saya/mah te tampi an um fawn ko i, anmah ruahnak cheuhnak le bawmhnak in kan fale fimthiam-cawnnak cu kan tuah khawh lai ka zumh ko. Himnak kong belte ahhin lungre cu a thei ngai ko nain, Thiang Thlarau nih kan veng sehlaw, fim kan chim sehlaw, kan fale nih an herh tukmi fimthiam-cawnnak cu kan tuah piak hrimhrim hna ding a si ko. Catang lei in an tthan khawh lo hmanh ah fimthiamnak taktak a hmu mi, aa manh lo ngai mi ah sersiam ko hna usih. Daniel le a hawile nih khan “Nihra te hin kan hneksak hmanh” an rak ti ngam bang khan, Bawipa nih kan thok ve ahcun an kan ven ko lai. Mah le inn cio le biakinn cio nih thok ve ko hna usih. A hme deuhmi synagogue tete awt cio ko hna usih. Malaysia zong ah aa pumpe mi kan naule cathiam sang mino hna nih CSO sianginn an kan tuah piak i a ttha hnem i hmual a ngei tuk!By-Lal Pek Lian\nPulpit cung ah Bible kau in:CNF/CNA/CDF kong chim lo ding.\nSurkhua le Aika kar lak ah Ral Hrang le CDF an i kap lio pi asi Thlacam Bawmh Hna usih


Thantlang Ah GTHS Sianginn Saknak Ding Hmunhma An Zoh – THE CHINLAND POST\nThantlang Ah GTHS Sianginn Saknak Ding Hmunhma An Zoh\nSalai Elvis| 2018 May 6| Thantlang khuachung ah Government Technical High School (GTHS) sianginn saknak ding hmunhma cu May 5 ah Hluttaw palai hna, sipin, vawleitahnak zung, sangchung khuabawi, penguk zung, Hakha GTI Prensiple Dr. Tluang Za Thang le tuanvo ngeitu hna nih a voikhatnak hmunhma an zoh tiah kan theih.\nGTHS sianginn saknak hmun an zoh lio\nHi hmun an zohnak cu Tlangrua lam lei ah a si i, Ekah 20 tluk hmunhman an zohchung.\n“A hmun lawng zoh a si rih caah zeihmanh aa fiang rih lo. Asinain cunglei rianngeitu nih an ka fial caah a tubantuk in hmunhma kan zohchung hi a si. Hi pin ah rian a tamtuk rih, a hmun ngahnak ding caah 105, 106 le a herhmi vialte zong tuah ta hmasa a hau. 2018-2019 kum budget (tu kum October 1) ah hal dingin suaisam chung cia a si ko. Hi chungah a tlam tlin le tlin lo zong theih a si rih lo. Hi sianginn saknak caah keimah pumpak ruahchung mi nuai 1,000 cu a herh te lai” tiah Hakh GTI sianguk Dr. Tluang Za Thang nih TCP ah a chim.\nHi sianginn a kaimi hna cu a bik in Field Worker le Technecian tiang chuah kho ding tiangin saduhthahnak ngeihpiak a si.\n“Tangriat awngmi paoh in kai khawh a si lai i, tanghra sung zong nih thianhhlimhnak le Scurity rian zong tampi tuan khawh a si lai i ramdang kal zong a tha ko nain kal hau lo in rian an ngei kho lai, Degree la cia rian ngei lo hna zong cazi rian le Engineer pawl zong cachimtu ah hman khawh an si lai i rian tampi a lawng lai. Mino hna hlawknak tampi a kan pek khawh lai. A biapi in tinhmi cu Field worker le Technician tampi chuak hna seh ti saduh thah a si” tiah Dr. Tluang Za Thang nih a chim.\nHi sianginn cu Chinram chungah Mindat le Tedim ah a um cang i a rauh hlan ah Paletwa le Falam an tuah colh ve lai. A tubantuk in Thantlang zongah ah tuah dingin timhtuahnak an ngei than tiah theih a si.\nPrevious Zophei Pumpululh Chuih Zuamnak Tlamtlingte In An Dih; Aibur Nih Champion An Lak\nNext Innhmun Pekmi Thla 6 Ah A Sa Lomi Paoh Chuh An Si Cang Lai Tiah Chinram Cozah Nih Nawl An Chuah


Rung Lian Ceu Nih Cun Aralai Ding Mi Cu $10,000 Le $ 15,000 Nan Thehnak Hmun Paoh Cun (+Video) – FIAKFAIROCK\nRung Lian Ceu Nih Cun Aralai Ding Mi Cu $10,000 Le $ 15,000 Nan Thehnak Hmun Paoh Cun (+Video)\nNizaan Indianapolis ka chawh leh nak hrawng i bia ka theih mi tam ngai mi cu “WPC pawl business in paih an tuah” ti mi an tam ngai. Kei World Paih Championship hi an dir pi mi le, an i timh mi ka uar ruang ah mah hlan hin ka tel pi tawn hna. Mah hlan zong mi dang nih paih nan ka sawm ah kan tel pi kho bel hna lo. A sina in a ra lai ding mi cu $10,000-$15,000 nan theh nak hmun poh cun ka tel ve lai. $10k tang a si cun nan sia zong ka herh ve hlah uh. Mah hi Paih a tuah tu nan dih lak sin ah challenge kan pek ve hna. A pai mi lawng ma kan thang cho lai? Paih tuah tuzong thang cho ve hna seh.\nBawipa ka thlacam nak na ka leh caah ka lawm. Khuami hawi le kom thazaang a ka pe mi nan dih lak sin zong ah a hlei in ka lawm. Nan mah tha pek nak thanwg in champions tam pi lak khawh nak dir hmun zong ka dir khawh nak hi a si. GodBless.\nAtanglei ah pumpak tete nih comment mi zong hi rak relchap hmanh, mah le hmuhning cio le dirhmun cio asi ko na ti ve maw? Nang zeitin na ruahning asi ve?\nSuinei Thang HL: Hman kho tuk eh an lak songpek zong kha adawh cah lo. Middleweight champion: hna $8000 an ti le Heavyweight champion: zong $8000 an ti mi hrim kha a dawh deuh loh. Heavyweight cu athawng cem nan si le $ zong tam cem Ding asi. Ma hnu zong ah Heavyweight le middleweight $ an khah tar peng acun Heavyweight a pai Ding an Umm te lai loh. Tukum champion Ram peng hna kha tuan deuh paih ah Heavyweight ah pa2 nak ala mi asi le Atu acun middleweight ah apai cang.\nVan Lian Hum: Laksawng kong ah ka hmuh ning, Paih a tuah tu dirhmun zong kha zoh chih pah cu hau, $8000 hrawng hi a za ngai ko tiin ka hmuh , Paih an tuahnak hmun paoh ah telpi hna law paih zong a hlunghlai, cun nangmah ca zong ah tampi na hmuh ko hnga!! Laimi chung in Paih a man in zoh hi a ruat kho mi le a huam mi kan tlawm ngai rih tiin ka ruah! thehakhatime\nSang Hnin Thang Le Rung Lian Ceu naite i an i paihnak Video kan van thil chih.\nThawngpang dang relchap ……\nTu Tan Myanmar Idol Ah Benjamin Le Esther Ah Hin Benben Cu Pa Hnihnak Rim A Nam Cang Ko Hih


India nih Kawlram mi lut kho ti lo dingin Boarder ah a security a tthawn ter cang! (A Poi Ko Ee..) – Kawltu Team\nMarch 6, 2021 Amon Ka Si\nKan laithlang chung ummi, Mizoram chung zaam aa tim mi hna caah thawngpang chia ngai ngai a si. India nih a Boarder ah a ralkap le a Palik a chiah ve cang hna tiah theih a si. Refugees pawl an duh ning in rak lut kho ti lo ding bak in an tuah cang hna.\nMarch 5, zaan lei khan Boarder hmai ah India Palik le Ralkap an um ve cang hna tiah theih a si. Kawlram Ralkap nih phunglam an ser mi zulh duh lo ruang ah Lai palek 30 tluk hna le an chungkhar hna cu Mizoram ah an rak zaam cang tiah theih a si.\n” A tu cun a hohmanh kan luh ter ti hna lai lo” tiah Champhai District, Senior Government Official Maria Zuali nih a chim. Nizaan zong ah khan minung 8 a rak zaam mi an tlaih hna i, Mizoram Palek le ralkap nih an tawlrel hna lio tiah theih a si.\nMizoram chung an rak luh nak hi hmun tam pi a si i, khoika in dah an rak luh ti hi an thei dih thlu kho lo tiah Pale Officers nih an chim fawn. Tiau tiva long nih a then hna tikah, India / Mizoram chung luh hi Kawlram mi nih an i fawih ngaih hna tiah theih a si. Curuang ah cun India nih A boarder veng tu hna cu a tthawn ter deuh cang hna tiah a chim.\n← Lamzawh hna le CDM a zulmi ca Rawl hlutu Ralkap le Palek nih mah ti bak hin an tuah. (Ngaih A Chia Ko Mu..)\nZualko (R.I.P) Meithal in an kah hnu ah thi lak in an vuak. (Lung a fak ko mu…) →


COVID 19 le Laitlang Thlihran – Lungtting\nCOVID 19 le Laitlang Thlihran\nMarch 12, 2020 admin@lungtting.com CHIN, ENTERTAIMENT, HOME, KAWLRAM KONG, NEWS, THEIHTLEI 0\nPuul Zawtnak phun a simi COVID 19 kong tampi an ṭial lengmang cang i kan theih cio lai. Kawlram, Lairam hrawng kan thlihraan hi khuaruah har a si pah ko.\nVawlei cung ram tampi an a karh cang. Kan pawngkam ah cazin chung ah aa tel rih lomi ram cu tlawmpal te taktak an si.\nCucu Loas le North Korea hi Kawlram bang Zawtnak hrik a thiannak tiah an timi a si. Cu ahcun Kan Kawlram mi kan i ralrin ning, Laitlang zong kan i ralrin ning hi khuaruah har ngai a si.\nKhuaruah har lak ah pakhat cu Atu lio Hluttaw Meeting a kaimi ahkhin Ralkap pawl vialte cu Hmurhih (Mask) an i hup dih. A dang aa hup mi cu ka hmu tuk hna lo.\nZawtnak hrik kan hmu lo an ti ko bu ah zeiruang ahdah Ralkap pawl khi Hmurhuh an i huh dih? Anmah ruang ahmaw Kawlram chung, Hakha tiang Hmurhuh cawk awk a tlawm? A man an kai dih ti awk in a um.\nHi zawtnak hi a karhning cu a rang ngaingai. Minutes 20 chung ah 70 tluk zawtnak aa chonhmi an um tiah Online LIVE in an langhter. Hmanthlak ah a lang mi khi.\nHi ti bantuk a si caah Kannih Lairam ah tah zeidah a cang ti ahcun Laimi nih kan rem bak lo mi Kawl Titoih puai kha tuah a si lai lo ti a si. Mi tampi a lung awimi kan um kho men…\nCu lawng si hlah.. Mibu deuh i ton nak le i khawmhnak phun hi Lai Cozah nih kham hram an thok pah thluahmah i zarhpi zing pumh hmanh hi zeidah kan lawh te lai ti awk in a um cang.\nA naih bik ah Tuthla March 18-22 tiang hrawng tuah ding mi CBC Meeting pi le Chuncung Khrihfabu Diamond Jubilee tuahnak kong ah khualtlung tamtuk si lo ding in Lai Cozah nih ri khiah piak dawh in a um. A fiang taktak rih lo nain a vulval cun a lang pah.\nCBC he hin nai Mindat ah Miphun kong ceihmai ding in timhtuahnak an rak ngeihmi zong kong phunphun langhter hnu ah tuahnak nawl onh lo arak si fawn tik ah tutan i pakhatkhat i khamnak phun a um ahcun Lai Cozah le Biaknak kar ah i theihthiam lonak a karh chin kho men..\nCun pahnih nak ah Atu lio Hakha mino nih an i ngaih taktak mi Rev. David Lah Hakha a ratnak kong ah hin a si. A hlankan piin Cozah nih zalong te in pumhnak nawl pek a rak si.\nA sinain atu lio Puul zawtnak ruang ah i ralrin a hauh bantuk in Lai Cozah zong nih zeitin dah khua a khan lai ti hi thin domh in um a si ko. Hi zong hi March 19 – 22, 2020 kar Carson Hall ah tuah timhmi asi. Timhtuahnak ṭha tuk in an cawlcang cang fawn.\nA donghnak ah Kawlram cu COVID zawtnak in kan thiang kan ti ko lio ah hibantuk tete a um tik ah mipi kan thinphan ning a zual. Kawl Biaknak lawng lo, Khrihfa Biaknak kongkau zong ah thindomh in kan um ko hna. Hihi Atu lio Hakha hrawng i kan thlihran cu a si.\nTukum Taanghra camipuai Hakha in Minung 247 (10.97%) an phi lo (an bau)\nKawlram ah CoVid-19 rungrul kan hmu rih lo an ti nain i ralrin ding in thanhnak an tuah.


Barak Obama le US Media Empire – Myanmar Chin\nJuly 9, 2020 Myanmar Chin Hmuhning 0\nMuko Mekazin [ June, 2020] ah ka tialmi article kan hrawmh chin hna. A sau pah caah lungsau tein ka rel piak te ulaw mi tampi nih an rel khawhnak dingah share ka tuah piak te ulaw ka lawm ko hnga.\nUS President hlun, Barak Obama nih 2008 US thimnak ah Republican Senator John McCain cu a rak tei. 2012 ah Republican Presidential candidate Mitt Romney zong a rak tei thiamthiam. Barak Obama nih Republican Presidential candidates, John McCain le Mitt Romney a teinak hna lak ah a biapi bikmi cu Obama nih Social Media le Main Stream media pawl tha tein a hman khawh hna lawng si loin a lemsoi khawhnak caah a si an ti. 21 Century cu IT le Media nih hipmi chan a si caah IT thiamnak le social media pawl a hip khomi nih teinak fawi deuh in an co khawh timi cu al awk tha lomi a si. Zeiruangah Donald Trump President a si hnu ah main stream media hna le President Donald Trump karlak ah idohnak le isoiselnak a karh? A chunglei ah zeidah a cang timi hi theih phu le hngalh phu a si. A chunglei thil sining a hngalmi hna caah cun khuaruahar tuk ding a rak si lem lo.\n2015 lio ah Barak Obama nih University siangngakchia sin ah a rak chimmi cu, “President in ka dinh hnu ahcun , Chicago khua ah ka kir lai I, minak pawl umnak community ah rian ka tuan lai” tiah a timhnak fiang tein a rak chim. 2016 kum US thimnak ah Hillary Clinton nih tulio President, Donald Trump cu fawi tein a tei lai tiah a rak ruah. Main Stream media hna zong nih opinion poll a phunphun an tuah I, Hillary Clinton tei ding in an phuan peng. Asinain a ruahning bantuk in a chunglei in thil a rak si naisai lo. Main Stream media pawl nih hin Hilary nih tei seh ti an duh lung in Hillary Clinton cu opinion poll ah an teiter peng. Asinain Hillary Clinton a sungh taktak tik ahcun Barak Obama zong nih a tinhmi community riantuan dingmi lam cu a thulh than I, media lei riantuannak ah kar hlan dingah biachahnak a tuah than. David Letterman nih a tuahmi talk show ah Obama nih a rak chimmi cu,” President rian a ka changtu ding cu Hillary Clinton a si lai” tiah a rak chim bal. Hillary Clinton a ruah lo ning in a sungh ruangah Obama zong a ruahnak le a tinhmi a thleng ve.\nObama lawng si loin Obama President a tuan lio ah rank sang pipi a tuanmi a hawile hna cu technology company, main stream media le news firm tampi ah rian an rak luh cio tik ah khuaruahhar ngai thil pakhat zong a rak si. Zeiruangah media kip ah Obama minung hna nih hmunhma an laak timi hi biahalnak a um lengmang mi a si. Obama hawile chungin Media raintuannak a thialmi pawl hi Obama cozah lio ah mi ngiathlaitu [ Top Spies ] pawl an I tel. Mah spies pawl cu Netflix, CNN, NBC, Google le Facebook ah rian an lut hna. Mah minung pawl cu President Donald Trump thlak khawhnak dingah Obama nih a thazang tha bik ah a hman hna ti a si. Media hmang in conservative ruahnak a phunphun an doh. US ram dirhtu hna nih khrihfa zumhnak in an rak sermi, US Constitutions tiang in doh le hrawh an timh. Khrihfa muisam a kengmi, US constitutions vialte hrawh dih an timh. Pathian muihmai a kengmi phun poah an huat. Khrihfa hna zumhnak fil dih lak in tuah an I zuam. Khrihfa hna zumhnak a tlaihmi hna cu mihrut an si ti tiang in an chim.\nObama Minung Pawl nih President Trump Sualnak An Kawl\nObama le A Minung Pawl Media Ah Rian An Lut\nBarak Obama le a nupi, Michelle Obama zong online video a tuahtu, Netflix ah political documentaries tuah ding in Netflix company he hnathlaknak minthut nak an tuah ve. Obama te nupa nih a tlawm bik in 100 million cu an hmuh lai tiah ruah a si. Obama te nupa nih Netflix I riantuan ding in hnathlaknak an ngeih tlawn pal ah, Obama president a tuah lio I, national security advisor a rak tuanmi, Susan Rice zong Netflix Board of Directors ah rian an pek colh ve. Susan Rice nih hin MSBC TV ah President Donald Trump nih ramdang mi [ Russia] sin in information le ruahnak a laak lai tiah a zumhnak kong in President Trump cu soisel a thawk ve. CNN nih rian an pekmi Obama minung James Clapper nih CNN in President Donald Trump nih 2016 thimnak lio ah Russia sin in bawmhnak a hal ti in biatak tein soiselnak a tuah.\nCNN lawng si loin main stream media a simi, NBC le MSBC zong nih Trump huatu minung an hlan len ve hna. Obama chan ah CIA director a rak tuanmi, John Brennan cu NBC National security analyst tuah dingah rian an pek. Brennan cu Russia nih US election an hnursuan timi classified information kha media ah a zuhter tu a si tiah puhmi a si. NBC media I rian a ngah caah President Trump dohnak caah caan tha a ngah than. Obama kuttang ah chief of staff for FBI director a simi Chuck Rosenburg, Deputy director national security advisor Frank Figliuzzi, chief of FBI counterintelligence Juan Zarate, Deputy National security advisor Ken Dilanian hna zong rian an pekmi hna an si. Ken Dilanian hi Los Angeles Times ah reporter a rak tuanmi a si I, article a tialmi poah Obama le CIA sin ah approve a tuahter lengmang tu hna a si. Cucaah cun Main Stream Media tam deuh nih Donald Trump an doh peng mi hi Obama minung pawl hna nih main stream media ah hmunhma an ngah ruangah a si. Donald Trump president a kai hnu ah Media tampi ah cozah he a pehtlaimi classified information a zut lengmangmi hi a let thum in a karh deuh ti a si. President hlun, Obama minung hna nih media kip ah cozah he a pehtlai mi information tampi an pek hna ti hi a fiang ngaingai mi a si. President Donald Trump chan ah hin dossier asiloah whistleblower timi a thli thup in cozah classified information Media sin ah a phuangtu tampi an chuak. . President Donald Trump chan ah hin classified information, timi cozah biathli hi kum khat ah buaktlak in voi 104 a zuh lio ah Obama chan ahcun kum khat ah 39 lawng a zut ti a si.\nBarak Obama le Media Pawl Pehtlainak\nBarak Obama cu President kum 6 a tuan chungah hin “Silicon Valley’s President” ti tiang in an rak auhmi a si. Technology company nganngan a simi, Amazon, Apple, Facebook, Microsoft le Google campany hna a lemsoi hna ipethtlainak fek tein an rak ngei ti a si. Obama nih a ttih bikmi cu Media I soisel a si an ti. Election Campaign on Accountability Data I an hmuhning ahcun White House i Obama a um lio ah hin Google palai pawl cu zarh khat ah meting a tlawm bik voikhat lengmang White House ah an kai ve ti a si. Obama kutang ah rian a tuanmi balmi, minung 250 cu Google company le Google he a pehtlai mi company ah rian an lut dih ti a si. Google executive chairman a rak tuanmi Eric Schmidt pumpak hrimhrim nih Obama election campaign ah biatak tein a rak bawmh.\nObama Minung Hna Nih Media Hmang In President Trump An Doh\nSenate Judiciary Committtee nih July 17, 2019 ni I hearing an tuahmi ah Dr.Robert Epstein nih testified a tuahmi ahcun Google search engine nih hin 2016 President election lio ah thimfung thlatu minung million pakhat tluk cu lung aw-tawm in a tuah hna I, democrats le Hillary Clinton lei ah thimfung thla ding in an lung a laak khawh hna tiah a chim. Vawleicung minung 90% nih Google cu thil kawlnak ah an hman bikmi engine a si. Google nih a ngeihmi, You Tube zong cu Google engineers hna nih conservative ruahnak le information an chiahmi le an thlahmi poah cu American mipi zoh kho lo ding in an tuah piak hna. Cucaah President Trump nih mainstream media pawl, Google, You Tube le Twitter cu mah bantuk in censor nan tuahmi hi American constitution nih a pekmi zalong tein chimnak nawl a kan pekmi nan buar a si, “ It is actually a weapon used by radical socialist to attack both God and America” tiah a ti hna. 2016 President thimnak ah democrats pawl cu President thutdan an sung, Senate zongah an sung, Supreme Court zongah an sungah. Asinain Democrats pawl nih Silicon Valley [Amazon, Facebook, Google,Microsoft ] le US mainstream media pawl an tlaih khawh hna caah minung tampi cu media hmang in an thluak an tawl hna. Laimi lak ah bochan mi kan pale hna le pastor cheukhat pawl hmanh an thluak an tawl cang ngai hna.\nUS i minthang media tam deuh cu left wing Liberal Democrats pawl ruahnak a pommi main stream media hna nih hmunhma tam deuh an laak i an hip deuh hrimhrim ko tiah ka ruah. Conservative ruahnak le Pathian zumtu hna ruahnak a simi poah cu an doh I, khrihfa zumhnak tiang fil dihlak in a kan tuah. Liberal ruahnak cu mama khaih in an kan khaih . Mainstream media lawng zing chiar, zan chiar a zohmi hna caah cun I zumh lo awk zong cu a tha lo. Ca a rel lomi, zumhnak a fek lomi le tlaithleng hrihhram a ngei lomi caah cun liberal ruahnak nih thluak tawl a fawite. Kan i theih lo le kan i hngalh lo kar ah liberal ruahnak nih huansam tein a kan phum ziahmah. Thil dik hi a hram thawk ah a thup tawn, asinain thil dik nih a donghnak ah teinak a co zungzal.\nSalai Lai Ram Thang tialmi ning in lak mi a si.


US NA MAWCHIAT DING ASI AHCUN RALTUK DINGIN NA MIN PEK PIAK NA DUH LAI MAW – The Chinlung Post\nKum 20 chung ah US ralkap 2,448 nih Afghanistan caah an nunnak an pek i $ 1 trillion tluk dih in an sersiam hna. A cozah ralkap 350,000 tluk cu kum 20 chung deng training an pek hna i hriamnam thatha an pek rih hna, nain minung 70,000 tluk nih ni 10 chung lawngah phirphatlik loin an dawi daih hna! Thah viar lawlaw tlak an si dih, US cozah mawhchiat ding a pelpawi taktak hmanh a um lo.\nThawngpang dang: NUG lottery ticket a zuarmi adih colh. Nikhat chungah zuar ding an timi suimilam pakhat hnih ah a dih colh. Hi konghe pehtlaiin thanhnak an tuahmi cu Suimilam pakhat le cheu chungah nikhat i kan zuar lai timi cu zuar dih a si. Nidang zongah thaazaang rak pe tthan ulaw tiah NUG nih Lottery ticket an zuarnak website ah an langhter. Hi konghe pehtlaiin nawlngeitu atanglei bangin a chim.


Laipa cakei Tial Cung Thang ai thua than cang lai – The Cherry Par\nLaipa cakei Tial Cung Thang ai thua than cang lai\nFebruary 5 ah Laipa cakei Tial Cung Thang ai thua than cang lai. Indonesia pa Paul Lumihi he an si lai. Paul hi Indonesia ram chung i thuatnak ah cun a minthang ngaimi a si. Nain, One Championship ah cun voi 3 ai thua cang i voi 3 ning tein a sung. Atu hi training biatak tein a tuah than caah tihnung ngai than dawh a si.\nTial Cung Thang cu One Championship ah voi 2 ai thua cang i voi 2 ning tein teinak a hmu. 2020 kum chung ah biatak tein training a tuah lengmang i a body zong Bruce Lee tluk in a ttongh cang. Tutan cu knockout in teinak hmu hram seh.\nPathian Na Theihlonak A Langtertu Hmelchunhnak Hna; 1. Na hmur nai bo peng i nai lawmh khawh lomi hi Pathian na theih lonaak a langhnaak pakhat cu asi. 2. Atu le atu na thin a hun lengmang i na vuivai pengmi zonghi Pathian na theihlonaak a langhtertu pakhat asi. 3. Na sining i na lung a awi khawh lomi hi Pathian na theihlonaak aruang pakhat asi. 4. Thlacam na zuam lomi le mah thinlung tein thla na cam bal lomi hi Pathian na theihlonaak hmelchunhnaak asi. 5. Phorhlawt, ruamkai na hman rihmi hi Pathian kha na hna lawngin na theih caah asi.\n6. Hawi nak sang in nangmah le nangmah nai hmuh peng rihmi hi Pathian theihnaak na chambau rih caah asi. 7. Bibleca rel na zuam lomi le Bible theih-duhnaak na ngeih lomi hi Pathian dawtnaak aw thlum na teh rih lo caah asi. 8. Thawhlawm tlawmte lawng na peek lengmang mihi Pathian asining na theih tthi-ttha lo caah asi. 9. Cawnpiak nai nautat rihmi hi Pathian theihnaak kong he pehtlai in na si a rak fah tuk rih caah asi. 10. Khua caan i i pumh, khua caan i i pumh lo, na hmanmi hi na chung ah Thiang Thlarau nih hmunhma reprap a ngeih rih lo caah asi.\n11. Phone lawngte na zoh i zeidang rian vialte na tlawlh dihmi hi Pathian na theih lo caah asi. 12. Na tha a thut tukmi hi Pathian na theih lo caah asi. 13. Nu le pa, u le nau na dawt dingmi tlukin na dawt lomi hna zonghi na Pathian theih ning a ngan a dam lo caah asi. 14. Mah dawt lawng na duh peng rih i, nangmah nih mi va dawt ve nai timh bal lo zonghi Pathian theih lonaak in a arami sining asi. 15. Hmuh lei lawngte nai timh peng i, peek lei ah bochan awk na si ve lomi zonghi Pathian kha asining dik in na theih lo ruang ah asi.\n16. Nan inchungkhar nan buai lengmang mihi Pathian nan theih lonaak nih a hrinmi tlaipaar asi. 17. na fale i Pathian an theih lo i an sual pengmi hi nu le pa nih Pathian nan theih lo caah asi. 18. Pathian ram kauhnaak caah nai tel duh bak lomi hi Pathian na theih lo caah asi. 19. COVID-19 in minung relcawklo an thih lio caan ah, nang, na nun rihmi kong ah nai lawmh khawh lomi hi Pathian na theih lo caah asi. 20. Pathian rianttuantu hna zei i na rel hna lo zonghi Pathian na theih lo bia khi asi ko. Khuaruahhar ding a um lo. Credit: Rev. Dr. Aung Myint Thang\n← Pu Zing Cung (CNF Chairman) Chungkhar Kong Hi A Ropui Bak\nṬihnungtuk nain zeiah kan rel tawn lomi →


Trump hi:USA president asi than lai ka ti ngamnak’A hlan kum4 lio he van zoh tti ve hman. – Lai Lungrawn Post\nTrump hi:USA president asi than lai ka ti ngamnak’A hlan kum4 lio he van zoh tti ve hman.\nA hmasa bikah zeitin dah nan ruah ning le nan hmuh ning asi timi rak chim cioding in kan sawh duh hna’Donald Trump dirhmun attha lotuk maw? Nizan ti awk ah Pennsylvania Appeal Court nih Trump legal Team chuahpimi cu thimnak thiang asimi kha athiang lomi bantukin an tuahmi hi abiapi ngaingai mi asi, Hinih hin Democracy adirhmun athatter lo tiah a reject piak hna. Asinain Trump legal team nih an timi cu hibantuk ah an ruahmi hi khuaruahhar ngaingai a si.\nBy Dawt Hnem Chin:Pu Nawl Uk naa sa can piak mikong ah’Thawngpang fiang a chuak cang.


HAKHA KHUAPI AH A PUAK THLUAHMAH TTHAN HOI EE – The Chinlung Post\nHAKHA KHUAPI AH A PUAK THLUAHMAH TTHAN HOI EE\nSeptember 14, 2021 admin Local News 0\nHakha khua ah meithal thawng pehtlai in a thang than September 14, Hakha khua hmun tam nawn ah 8:30 in atu 9:15 PM tiang bomb asiloah meithal puah thawng pehtlai in a thang than. A puahka ahcun Chin Oo Sii le Dawrthar hrawng in a si. Cun, SAC ralkap umnak Rungtlang (266) le Khuathar zong ah a puak thluahmah than. Meithal thawng cu a fiang. Cun, bomb thawng zong aa tel ko.\nBomb an puahchih ko lai dah,” tiah khuami nih The Hakha Times ah an chim cio. Nihin September 14 zaanlei tekhan Hakha Zungkipfonh (Suhpawng zung) hrawng ah SAC ralkap an khat cang, tiah kan theih. Nizaan nai zaanlai ah puahkehnak siseh, Hakha Khuathar ah mi tlaihkhihnak siseh, SAC nih an tuah cuahmah. Credit: The Hakha Times.\nThawngpang dang: Ni thum chung ah Chinmi minung 1,236 Mizoram, Hnahthial District ah an zaam. Myanmar ram Chin Ramkulh chung ah SAC mithat phu le CNA/CDF karlak kahdohnak ruang ah 2021 September 10 in September 13 tiang Mizoram, Hnahthial District ah a zaam mi Chinmi minung 1,236 an si cang tiah Hnahthial DC nih a taarlangh.\nSeptember thla chung i Mizoram ah a zaam mi telh lo in a hlan i a rak zaam cia mi ralzaam chung in ngakchia hna cu an umnak hmun le khua ah Mizoram Cozah nih sianginn kaiter ding in timhlamhnak a ngeihpiak hna i, atu hi sianginn zong an kai deng cang tiah kan theih. Chinmi an zaam tam cemnak hmun hi Mizoram Hnahthial District chung ah a si i, 2021 June thla chung khan a lut mi an um cang.\nHnahthial District chung ah June 30 tiang a zaam mi Chin Ralzaam hna hi an dihlak ah minung 633 an si i, September thla chung ah minung 908 an lutchap. Myanmar ram buainak a chuah ka in nihin tiang Mizoram, Hnahthial District chung ah a zaam mi Chinmi hna hi an dihlak ah minung 1,541 an si i,\nThingsai khua ahhin a zaam mi minung 720 in a tam cem an si. Thingsai khua chung ah ralzaam umnak ca ah tiin khuami le zatlang phu hna i bawm in ralzaam umnak ca tiin sang thar zong an samh i electric mei tiang free in an hmanter hna tiah thawng kan theih. The Hakha Post\nNITHUM CHUNGAH MIZORAM, HNAHTHIAL AH A ZAAMMI LAIMI ZAT\nUN MEETING AH RALHRANG MUISAM A LENG TI LO, NUG LEI AN I TEL


Myanmar Ramchung Pumtlamtlinglo Caah Khenkhamnak Tampi A Um Rih - THE CHINLAND POST\nMyanmar Ramchung Pumtlamtlinglo Caah Khenkhamnak Tampi A Um Rih\nHakha-TCP |2018 December 3| Myanmar ramchung pumtlamtlinglo covo kongkau he pehtlai in Upadi phunglam an chuah cang ko nain phunglam rian tuan a nuarh deuh caah pumtlamtlinglo hna zalonnak khenkhamtu tampi a um rih tiah kan theih.\nPumtlamtlinglo thanchonak lei zohkhenhtu (DDI) tawrelnak in pumtlamtlinglo ni tonpumhnak cu Kalay ah zapi tlukrual tein umnak, pumtlamtlinglo mi cawisannak” ti tlangtar in pumtlamtlinglo mi tu lio a si ning kongkau DDI Director Salai Joshua nih tihin a chim.\n“Kan Kawlram chung ah hin pumtlamtlinglo mi zalonnak kan chim tikah hin abiapi bik in khenkhamnak hi a si. Cucaah hi khenkhamnak kong he pehtlai in pumtlamtlinglo mi hi zeiti hmanh in zalonnak a um rih lo. Khenkhamnak tamtuk a um, hmunkip, kakip ah a si. Policy khenkhamnak a um, cun riantuannak lei zong ah a um. Hlei le Lam lei zong in a um, cun pehtlainak lei zong in tampi khenkhamnak aum. Hi vialte khenkhamnak hi hloh khawh hlan chung cu kanmah pumtlamtling hna caah kan zalong tiah chim khawh a si rih lo” tiah a chim.\nKawlram chung ah pumtlamtlinglo mi kongkau he pehtlai in zungkip le mizapi kar ah theih thiamnak cawnpiaknak hi a tlawmtuk lawng tuah a si caah pumtlamtlinglo mi pawl zomhtaihnak zong a tam. Cu pin ah pumtlamtlinglo Upadi zong felfial tein tuah tuan khawh a si lo caah pumtlamtlinglo mi kongkau ah Kawlram hi Asia ramchung ah hnubik dirhmun ah a um peng rihnak hi a si tiah a chimchap.\nHi Kalay ah um mi DDI hi pumtlamtlinglo mi a dirkamhtu bu an si i a biapi in rian an tuanmi cu pumtlamtlinglo mi thanchonak caah a si.\n“Hlan ah cun thleidannak hi a um, tu hrawng cu phunglam le pumtlamtlinglo mi phunglam zong a hun chuak cang i thleidannak hi a tlawm deuh cang. Kawlram i pumtlamtlinglo mi Upadi zong a hlan nakin a sang deuh cang. Pumtlamtlinglo mi hmailei an thanchonak zong tampi a bawmh i pumtlamtlinglo mi nunnak zong tampi a sang chinchin cang. Asinain a herhmi cu tampi an um rih ko” tiah Aung Hein Oo nih a chim.\n2014 kum milu relnak ning in Myanmar rammi zatuak 4.6% in minung nuai 2.3 hi pumtlamtlinglo mi an si. Hi chung in milu 35669 hi Chin ramkulh in a tambik an si i ramkulh milu relnak ning in zatuak 7.6% an si i Kawlram ah a tam bik chang a si.\nPrevious Mindat Thongtla Hna Nih Rawlulh In Duhlonak An Langhter\nNext Chinram Tangka Hram Bunh Duhtu Paoh Ngunkhuai Kum 7 Awlh Le Vawlei Ngeihnak Pek A Si Lai


𝗖𝗼𝘃𝗶𝗱𝟭𝟵 𝗧𝗵𝗮𝘄𝗻𝗴𝗽𝗮𝗻𝗴 𝗵𝗲 𝗽𝗲𝗵𝘁𝗹𝗮𝗶 𝗦𝗶𝗮𝗵𝗲𝗿𝗵. – Onlinenungak\n𝗖𝗼𝘃𝗶𝗱𝟭𝟵 𝗧𝗵𝗮𝘄𝗻𝗴𝗽𝗮𝗻𝗴 𝗵𝗲 𝗽𝗲𝗵𝘁𝗹𝗮𝗶 𝗦𝗶𝗮𝗵𝗲𝗿𝗵.\nCoronavirus hi khuasik a duh ngai an ti caah Second Wave timi avoi hnihnak Covid19 tilet a chuak lai an timi cu a si. Khuasik a si ruang nakin hi caan ahhin miphun kip nih an sunlawihmi ni le caan a tam; Thanksgiving, Christmas, Kum Thar, le zei dang biaknak le nunphung puai a tam caan a si caah mibu i tonnak a tam lai i a karh lai ti kha a si ko.\nUSA kan zoh si cun tuni khan USA siizung ihkhun lakah 10% leng hi Covid19 mizaw zual an si ti a si i a minung in 100226 an si tiah The Coivd Tracking Project (zaanghlei cawi phu) nih report a tuahmi The Atlantic nih a ttial. November 2. ah khan 2700+ an thi. COVID-19 ai thawkka nakin September dih October khan biatak ngaiin a karh i USA election ah tamtuk an i chonh ti a si. Thanksgiving ah khualtlawn le mibu iton a tam caah a karh ding thindawmh in an hngak ko.\nUSA ah Covid19 in 273000+ an thi cang le tu zarh in a ralaimi February ah khin 150000 in 200000 kar an thi chap lai tiah an tuak.USA lawng a si lo. UK, Norway le Europe siseh South America ah a karh tuk ve. COVID-19 a tawlrel ning ah an thangthat ngaimi S. Korea zong November zarh ah khan a hun karh. Suu Kyi zong Covid19 a tawlrelmi thawng in 2020 thimnak a tei khun ti tiang an ti phah nain Election theipar ah minung sing khat hrawng an i chonh cang. An karh cuahmah rih lai, a ruabg cu thimnak a dih cang i a daithlang deuh pinah ramm zong an i ralring lodeuhmi a van lo.\nCovid19 raikhamsii hi ram tam nawn nih ser an i zuam, ram tthawng pawl an i zuamcawhnak phunkhat ah a hun cang. Russia nih cun an sermi a chunh pah cuahmah cang hna. Tuluk zong nih a sermi a chunh hna kong thawng a chuak lo nain a chunh (hneksak) hna lai ti an ruah. Democracy ram ah cun UK (England) hi a hmasabik Covid19 raikhamsii a cohlanmi ram a si i mah zong cu an lungdongh tuk ah a si, chunh hmasa ding timi chung in mah lungtho tein a duhmi an chunh hmasa hna lai.\nZeiruang ahdah USA, Norway le EU nih hi raikhamsii hi a cohlan an i harh?Pfizer & BioNTech sermi siseh Moderne nih an sermi zong 90%+ a ttha ko an ti nain cozah nih an cohlang ngam rih lo. COVID-19 a khamh zong ah zawtnak dang a chuak sual khomi a si caah biakhiahnak a tuahtu cozah caah thil fawi a si lo. Ramm chung zong in raikhamsii cung ah za ah za rinhchan ngamnak a um lo caah a si. Sihmanhsehlaw, hi zawtnak khamhnak caah sermi a si ko caah hman cang ding in kakip in an hun nam chih cang hna.\nUSA president hlun Bill Clinton, George Bush le Barack Obama zong nih Coronavirus raikhamsii hi cozah nih a cohlan nakding caah zapi hmai TV ah lungtho tein kan i chun lai tiah min an i pe cang. Mah cu rammi nih Covid19 raikhamsii an rinhchan ngam i an i chunh cio nakding ah a si, an ti. Mah raikhamsii hi ttih ding a si lo, a him ko ti kha rammi forhfial le thapek an duh caah a si.\nZei si paoh ah ruahchannak a um ko. I thim khawh ding in raikhamsii phun thum-li an ser i a tthabik an i zuam caah kum thar ah cun ni thar le caan thar kan phan ko lai. Kan i hrim kho tthan hna lai.Cu karlak belte ah lung dong lo in pakhat le pakhat kar minung hawi zawnruahnak he zatlang ah khuasak khawh i zuam hna usih. Cozah nih an sermi phung zulh i zuam u sih. Chrismas lai a si, mibu i ton hrial khawh ah a tthabik, cun chungkhat i tlawnkai zong ah a si khawh chung in inn khat khuasa tti lomi paoh meter khat dan in um khawh le kuttawl philh lo ding a si. A si khawh ahcun a herh bak lawng ah lengchuah le mibu sin ah kal ah a ttha, kal lo paoh a ttha tinak.Ca van tial lengmang a har caah sau nawn in ka van tial. A reltu nan ca ah thahnem si cun kan i lawm. Chuntha u law.Teirial catial tu


THANTLANG KHUABAWI NIH KAWLPAWL KHUAKHAN A DIRKAMH HNA HIH – The Chinlung Post\nOctober 9, 2020 admin Chin 0\nTuzan Kawlram lei caan i, kan fanu Sui Hlei Tial ruak vuinak konghe pehtlaiin The Hakha Times nih Thantlang khuanu khuapa hna cu online in live biahalnak an tuah hna. Tampi a ngai cangmi zong kan um kho men nain a ngai lo tampi kan um hna lai tiah zumhnak kan ngei. Tutan biaruahnak cu a ropui taktak khi asi.\nThil sining fiang cikcek in an langhter hna. Kan farnu Sui Hlei Tial ruak vuinak konghe pehtlaiin vawlei cung Chinmi vialte lungfak in kan um dih hna. Aruang cu rampi pahnih nih hnatlaknak an tuah cangmi kan farnu Sui Hlei Tial hi zeiruangah dah Thantlang nawlngeitu hna nih khuachung ah aruak luh an sian lo.\nAcung kan chimcia bangin Pu Tum Bik nih hin tutan kannau Sui Hlei Ttial ruak vuinak kongah cun khuakhang laireltu hna hi an palh bak lo tiah a dirpi timi hi hmuh khawh asi. Pumpak nih zeitik dek nan ruah cio ning asi. Pu Tum Bik Thantlang No 3 khuabawi biachim hi zeitindah nan ruahning asi. Video kan vun thilchih. video zoh a duhmi hna nih hi hika hi voikhat in hmatlaw video na zoh khawh lai\nBreaking News Hakha Ah Mithi Ruak Hmuh A Si


Hakha Kum 4 Ngakchia Tlaihhremnak Biacaihmi Thla Khat Leng Ah Bia An Khiah Rih Lo – THE CHINLAND POST\nHakha Kum 4 Ngakchia Tlaihhremnak Biacaihmi Thla Khat Leng Ah Bia An Khiah Rih Lo\nEditor, The Chinland Post –\nHakha khuachung ah kum 4 ngakchia nute tlaihhremnak kong ah sualtuahtu tiah puhmi biacaihnak thla khat leng a si cang nain nihin tiang biakhiahnak an tuah rih lo. July 27 zaanlei ah, kum 4 tluk a simi ngakchia nute cu Chin ramkulh khualipi Hakha ah tlaihhrem ton in sual a huah tiah chungkhar le Sibawi te zohfel mi a phichuak in fehter a si.\nHi kong ah, Hakha khuachung Sang pakhat ah a ummi ngakchia nute cu 2020 July 27 zaanlei sml. 6 tluk ah an innpa pa nih a tlaihhrem tiah lunghrinhnak in siizung ah an rak kalpi i Sibawi te nih zohfelnak an tuah hnu ah sualtuahtu tiah lunghrinhmi cu palek nih an rak tlaih.\nNgakchia nute sualhuah ning: Amah pa khi a si?\n“July 27 zaanlei sml. 6 hrawng ah a si. Hringtu a nu rian herh in leng a chuah kar ah a cangmi a si. Hringtu a nu rian herh a kalnak in a kir tik ah a fanute cu inn ah a rak um lo. An Sang chung a len tawnnak le a hawile sin ah hringtu a nu nih cun a hei hlam, a kawl len nain a um lo. Cu tik ah, hringtu a nu nih chungkhat le cingla sin ah thawng a hei hal hna i, a thanh beh hna,” tiah thil sining kong a theihmi nih The Chinland Post ah an chim.\n“Hringtu a nu nih lungrethei in, a fanu hawinu cu a hei auh i a umnak hal tik ah, an inn pawng Kawl hna innhmai ah saikel (set-bing) a cit ko cu ta tiah a rak chimh. Cu Kawl hna inn ahcun, hringtu a nu cu a kal i, an innhmai a phanh ah, ngakchia nute cu inn chung in a rak chuak, a keden a denh lio a hmuh. A nu nih cun, kaa cun zeidah na ti tiah a hal i, innngeitu (sualtuahtu tiah puhmi) nih “kanmah a rak kan leng” tiah a leh. Cun, kan nu zong a um, kan nu nih ‘Moh-hin-kha’ a chuanmi a ei ko hih tiah inn ngeitu nih cun a bia a pehchap.”\nInn an phanh in, ngakchia nute cu ti a kholh lio ah ka nu [ka nuthil] ka tongh piak hlah, a fak tiah a ti. A nu nih a ruang a hal tik ah, amah a pa [sualtuahtu] nihkhan, a kutdong in a ka sawh piak tiah a fanute nih cun a leh. Tikholh dih cun, ngakchia nute cu ihter in a nu nih cun, a nuthil cu a zoh piak tik ah, a sen duk in a rak phing i a rak i ang (kau) mi a hmuh. Ngakchia nute nih cun, a fak tuk a ti caah hringtu a nu cu a tap i, an pa sin ah a chim. Cu hnu ah, Sang nawlngeitu upa le Mino hruaitu upa sin ah phone chonh in an ripawt (taing) hna tiah theih a si.\nNgakchia nute cu zaan sml. 8:30 tluk ah Hakha Sizungpi ah an kalpi i Sibawi nih an zohfel tik ah, ngakchia a nuthil ah hma a um lawng si lo in, sawhnak/hrolhnak le a kawh/tleknak hma a ummi an hmuh tik ah Sizung tuanvo ngeitu nih Hakha Palek sin ah thawng an thanh tiah theih a si.\nJuly 27 hi ngakchia nute sual a huah zaan lila sml. 11 tluk ah hringtu a nu nih Palek sin ah ripawt (taing) nak herhhai mi ca vialte a tuah dih beh.\nNgakchia nu le a chungkhar cu July 28, a thaizing ah Palek nih zung ah an auh than hna lio ah, ngakchia nute nih, “hi pa hi a ka tuahtu cu a si” tiah Palek nih sualtuahtu tiah ruahmi an rak chuahpi lio ah a chim.\nHakha Hmanthlak a hram (Orginal) hi Salai AJ Photography ah lakmi an si.\nBiacaihnak le Nawlnak: Laiphung maw, Sualtuah Dantatnak dah?\nCun, July 30 zaan ah sualtuahtu nih a hlanmi inn ngeitu le innpa nih an rak len hna i, hmai khahlonak kong le lung nuamhlonak kong chimh ah an len hna tiah theih a si.\nNithum hrawng a rauh hnu ah, sualtuahtu tiah puhmi hringtu a Pa le Khrihfa bu pakhat in Senior Pastor le upa dang nih an len hna i, Laiphung in an nawl hna. Chungkhar sin ah kan palh ko timi chim le ngakchia nu a ngandamnak kong an hal hna i, thla an cam piak hna hnu ah sualtuahtu nih a sualman cu a liam hauh caah Laiphung in ‘Sia le Vokthau sum 5’ in nawlnak an an tuah hna. Cun, ni 15 chung ah i ngaithiamnak ding caah sualtuahtu lei nih an nawl hna.\nZarhkhat fai a rauh hnu, August 7 ah sualhuahmi ngakchia nute hringtu a nu nih Palek sin ah thawng a hlat tik ah zeihmanh an rak tawlrel rih lomi le Nay Pyi Taw lei ah ruahnak an hal lio a sinak kong cu theih a si.\nAugust 14 ah, sualtuahtu tiah lunghrinhmi le a dang minung 8 cu ahodah a si tiah ngakchia nute cu an sawhter tik ah, sualtuahtu tiah puhmi cu voi 3 tiang hmante in a chim khawh.\nCun, August 23 ah ngakchia nute i a hawile ngakchia pathum cu Palek zung ah an auh hna i, biahalnak an tuah ve hna tiah theih a si. Cun, August 24 ah an auh than hna i, Peng (Myone) Biacaih Zung in Pengkomh (Kha-yaing) Biacaih Zung ah an thial hna hnu ah August 26 ah zung ah an auh than hna.\nCu hnu ah, August 26 ah siseh, August 28 ah siseh Pengkomh (Kha-yiang) biacaih zung nih zung chuak ding ah an auh than hna. Cun, September 7 ah sualtuahtu cu Biacaih Zung chuak ding in an auh nain sualtuahtu dam lo tiah Sihni (lawyer) nih a ti caah, September 15 ah an auh than hna. Nain, an konglam tawlrel lo in September 21 ah sualtuahtu cu zung chuak ding in an khiah piak than.\nBiakhiahnak felfai le thil dikfel a chuah a herh\nRamkomh Kawlram (Myanmar) phungphai upadi (Panel Code, Dal 376) ning in tlaihhrem a tuahtu hi kum 10 in thih hlan lo thong thlak khawh an si. Cun, a hlei in ngakchia tlaihhrem cu a tlawm bik kum 20 in thih hlan lo thongthlak hlei ah tangka fang in liamter khawh a si.\nHi kong ah ngakchia nute chungkhar Biacaih Zung chuahnak le a dangdang ah tlangtla tawlreltu, Chin Human Rights Organization (CHRO) in Mai Thin Yu Mon nih, “Kum tling lo hngakchia tlaihhrem ti hi Hakha khua chung ah a voi hnih nak kan theih a si. Kanmah Laimi lak ah hi bantuk thil a um hi fak taktak in kan doh a hau. Hngakchia ah hin atu chan cu nu lawng si lo in pa zong an him lo. Hi ruangah ngakchia tlaihhrem le nupa sinak in namnehnak (‘Sexual violence le sexual harassment’) tonnak um lo tein hngakchia caah, nu hna caah a himmi khua le ram si ding kan ser ding hi zapi tuanvo kan ngei. Cun a tu bantuk thil a chuah than lo nak hnga hi a sualtu nih in awk a si mi dantatnak (punishment) kha tlamtling tein a tlin a hau. Cu lawnglawng ah hi bantuk thil tuah khawh a si lo timi i fiannak le ralrinnak a um kho lai” tiah The Chinland Post ah a chim.\n2017 kum i hlathlainak tuahmi ning in, Kawlram pumpi chung ah tlaihhrem sualtuah hi 1450 tluk a um i, kum tling lo minung 897 nih an ton.#\nBiakilh: Cozah nawlngeitu Biacaih Zung nih biakhiahnak an tuah rihlomi a si caah le, ngakchia nute pumpak le hmailei caah ruah chih in, sualtuahtu le sualhuahtu lei chungkhar min le hmunhma pakhat hmanh kan langhter lo. CHRO he bawm in tialmi a si. ~ Editor\nPrevious Kalaymyo Sizung Ah Covid-19 Hrik Check Nak Gene X Pert Seh An Ngei Cang\nNext Hakha peng caah 2020 November 8 Thimnak a zuam dingmi minung 22 an si


ATU CDF HE AA KAP CUAHMAH MI RALHRANG MILU ZAT, AN TAM NGAI – The Chinlung Post\nAugust 16, 2021 admin Chin 0\nCDF pasalttha hna le ralhrang kawlralkap hna cu dinloin nithum chung an i kap cang. Tuchun ni zanlei tiangah pehzulh in i kahnak a chuak rih. Ruahsur lak zongah i kahdohnak a fak chinchin tiah theih a si. A liamcia August ni 13 ah ralhrang kawlralkap le CDF pasalttha hna cu Mindat le Matupi karlak ah zingka suimilam paruk hrawngin kahdohnak an thok.\nThawngpang dang. Kabul Khua Khuaci a Mui: US Ralkap Vanlawng ah Kabul Khuami pawl an i Thlai Hna. Taliban nih Afghanistan ram khualipi Kabul khua an lak hnu ah Kabul khuami tampi nih Taliban uknak zaamtak ding in Airport ah an i pong hna. Kabul Airport hi US ralkap nih atu tiang an control rih. Afghanistan ah rian a ttuanmi US rammi pawl US lei ah phorh dih ding in Airport an control chung hi a si.\nAfghanistan rampi President Ashraf Ghani zong ramdang ah a zaam cang.US nih Afghanistan in a ralkap pawl a lak tthan hna hnu ah Taliban nih Afghanistan rampi dihlak in an lak dih colh. August 6 ah Taliban nih Nimroz ramkulh an rak lak hmasa i, August 15 ah acozah tthutnak khualipi Kabul an lak. US le NATO nih tangka tampi dih in kum 20 chungpi Afghanistan ralkap an cawnpiak hna nain ni 10 chungte ah Taliban nih an tei colh hna.


Ralhraang Captain Pakhat Amah Tein Aa That - News and Media\nRalhraang Captain Pakhat Amah Tein Aa That\nCouncil ralhraang a tlawm bik 40 an thihnak Ngape raltuknak ah ralhraang captain pakhat amah tein aa that. Magwe ramthen, Nitlak lei Ngape le Sadohtaya peng ah Council ralhraang le tualchung PDF hna cu ni 10 deng an i kap cang i, Council ralhraang lei a tlawm bik 40 an thi tiah PRA Magwe sin in theih a si.\nCouncil ralhraang 40 tluk an thi cang, Cu nak hmanh in a thi mi an tam lai. Ralhraang pawl an ruak cu a pon in vui hau tiang in an thi tiah PRA Magway ralbawi Hercules nih a chim. Porter an phurhter mi pakhat a zaam i himnak hmun a phanh in an kan chawnh. Officer pakhat le a kuttang pakhat anmah tein an i that. Cun Sitcaunghmu kan ti lai maw, Captian kan ti lai maw, pahnih hna zong meithal he an zaam” tiah a chim.\nA luan cia April 6 thawk in Ngape le Sadohtaya khua hna ah council ralhraang 600 in 800 tiang nih hmun hnih in kahdohnak an tuah nain atu tiang ah a thi mi le hliamtuar cu anmah an si tiah PRA Magway ralbawi nih a chim. Kahdohnak a chuah lo nak hi nizaan le nihin, ni hnih a si cang. Thi le hmapu an tam caah hnu an kir a si kho men. Thazaang an chap khawh in an rat than kan zumh. Kanmah lei hliam tuar 3 an um. A thi mi cu an um lo. Pakhat bel a hma a fak nain a nunnak ca ah tihnung cu a si lo” tiah a chim.\nAtu raltuknak a chuahnak Magway Nitlak lei hmun ah PRA Magway le Asho Chin- ACDF tangti phukomh nih Council ralhraang pawl cu an chei deuh hna hi a si. Kahdohnak hmun kiangkap i khuami hna cu council ralhraang nih porter an phurhter hna, inn zuat vok le ar thah in an ei hna tiah kan theih. Council ralhraang lei in Tatmah-88, 44 le LIB-102 leng ah uniform lo in a um mi phu zong kahdohnak ah kan hmuh hna i Miakpi phu le ကပစ phu hna zong an tangti tiah theih a si. Crd – THP\nKan Tonmi Hi Fimchimtu Ṭhabik An Si